Pengampunan Najib: UMNO ada hak mohon, keputusan bergantung kepada Agong

0

BANGI, Sabtu – UMNO mempunyai hak untuk membuat permohonan pengampunan diraja daripada Yang di-Pertuan Agong,
Al-Sultan Abdullah Ri’ayatuddin Al-Mustafa Billah Shah
 terhadap Datuk Seri Najib Razak.

Ia susulan permohonan itu dikuatkan lagi dengan keputusan Hakim Besar Sabah dan Sarawak, Datuk Abdul Rahman Sebli yang mempengerusikan panel lima hakim Mahkamah Persekutuan dalam kes
SRC International Sdn Bhd,
berpendapat bahawa keputusan yang wajar diberikan terhadap Najib adalah dibebaskan.

Bagaimanapun, menurut
Pakar Geostrategis Universiti Teknologi Malaysia (UTM), Profesor Dr Azmi Hassan, keputusan permohonan itu tetap bergantung kepada Yang di-Pertuan Agong.

“
Jadi, kekuatan asas UMNO adalah salah seorang lima hakim itu nyatakan Najib patut diberi peluang sepenuhnya bela diri, tetapi UMNO sebagai sebuah parti politik dan Datuk Seri Najib yang juga bekas Presiden UMNO, ada hak untuk membuat permohonan kepada Yang di-Pertuan Agong, tetapi itu bergantung kepada Yang di-Pertuan Agong untuk membuat keputusan itu,” katanya.

Artikel berkaitan

Subsidi menyeluruh dimansuh berperingkat kepada subsidi bersasar

Ahmad Zahid nafi letak jawatan Pengerusi BN, Presiden UMNO

Samirah, Dua Remaja Bebas Tuduhan bunuh CEO Cradle Fund

Tun Mahathir tinggalkan GTA tidak pernah dibincangkan – Marzuki

PN kekalkan formula PRU15 hadapi PRN enam negeri

Beliau berkata demikian ketika dihubungi
TV Pertiwi
 pada Sabtu bagi mengulas keputusan
Majlis Kerja Tertinggi (MKT) UMNO yang bersetuju untuk
memohon pertimbangan agar Yang di-Pertuan Agong memberi pengampunan penuh kepada Najib, yang kini sedang menjalani hukuman penjara selepas didapati bersalah menyeleweng dana SRC International Sdn Bhd.

Mengulas lanjut, permohonan itu tidak akan memberi kesan kepada kerajaan PH-BN diketuai Perdana Menteri, Datuk Seri Anwar Ibrahim.

Ia kerana, Anwar sebelum ini pernah mengeluarkan kenyataan bahawa pihaknya tidak akan mencampuri kes perbicaraan sebelum wujudnya kerajaan perpaduan.

“Kalau kita lihat kerajaan perpaduan itu lebih-lebih lagi Anwar, beliau tidak mencampuri kes, sama ada kes rayuan, kes perbicaraan sebelum wujudnya kerajaan perpaduan.

“Mereka (PH) tidak pernah mencampuri urusan ini dan Anwar mengatakan bahawa proses pengadilan itu mesti mengikut turutannya yang tertentu, jadi saya tak nampak ia boleh timbulkan keretakan dalam kerajaan perpaduan,” katanya.


Perkenal nama bersesuaian pada makanan bukan halal

0

BANGI, Sabtu –
Penggunaan label Menu Rahmah terhadap makanan bukan halal perlu digantikan dengan nama yang lebih bersesuaian bagi mengelak kekeliruan pengguna-pengguna Muslim.

Ketua Wanita BERJASA, Dr Fadhilah Ashaari berkata, beliau tidak menafikan semua kaum boleh memanfaatkan harga kasih sayang di bawah inisiatif Payung Rahmah itu tetapi nama yang bersesuaian perlu diperkenalkan.

“Kita kena raikan budaya masyarakat kita yang pelbagai kaum dan agama. Jadi bagi saya untuk kaum lain yang makan makanan tidak halal ini tukar kepada perkataan lain.

“Apa salahnya kita gunakan perkataan yang lebih sesuai supaya tidak ada kekeliruan di situ untuk umat Islam,” b
eliau berkata demikian sewaktu ditemui
TV Pertiwi
 pada Majlis Iftar Muhibbah BERJASA di Hotel Mardhiyah, Shah Alam, Selangor petang semalam.

Artikel berkaitan

Hukuman Lebih Kepada Pengajaran, Bukan Penyeksaan

Pemecatan Tajuddin Satu Amaran – Penganalisis

Kos haji dijangka meningkat sehingga RM31,000 seorang

8.03 Juta Individu Selesai Terima Dos Penggalak

Muhyiddin cabar SPRM siasat Anwar, Zahid

Menurut Dr Fadhilah, ia bukanlah kerana hanya umat Islam sahaja yang boleh menggunakan nama tersebut tetapi ia sebagai meraikan kepelbagaian kaum di negara selain penambahbaikan yang perlu dilihat kepada peniaga dan pelanggan.

“Ia bukan isu kenapa kita nak gunakan nama itu untuk semua orang tetapi setiap bangsa dan budaya ada ciri-ciri dan nama-nama yang bersesuaian.

“Menu Rahmah itu sendiri boleh dimanfaatkan semua bangsa dan agama cuma kita nak perkenalkan makanan ‘non-halal’ itu kepada nama-nama yang lebih sesuai dengan mereka.

“Pada pandangan saya, Menu Rahmah boleh diteruskan dengan penambahbaikan yang lebih baik dan kena tengok lompong-lompong serta masalah yang berkaitan  daripada pihak peniaga dan pelanggan supaya ada penmbahbaikan yang berterusan,” katanya lagi.

Terdahulu, Menteri Perdagangan Dalam Negeri dan Kos Sara Hidup (KPDN), Datuk Seri Salahuddin Ayub memaklumkan, pihaknya tidak menghalang jika terdapat produk ‘non-halal’ yang dilabel pada harga Rahmah selagi makanan itu hanya terjual kepada bukan Muslim.

Menurut Salahuddin, ia hanya satu isu terpencil di mana kementerian tidak menerima sebarang aduan yang serius berkenaan hal itu.


Presiden Israel beri amaran sedia serang Lubnan, Gaza

0

BANGI, Sabtu – Perdana Menteri Israel, Benjamin Netanyahu memberi amaran bahawa ‘musuh’ Israel akan menerima akibat selepas serangan balas dari Lubnan baru-baru ini.

Tentera Israel mendakwa, rakyat Palestin bertanggungjawab terhadap roket yang dilepaskan ke wilayah utara Galilee Barat Israel.

https://tvpertiwi.com.my/wp-content/uploads/2023/04/q-1.mp4

SUMBER: WION

Pada Jumaat, tentera Rejim Zionis melancarkan lagi serangan udara ke atas Semenanjung Gaza beberapa jam selepas bedilan roket dilepaskan dari Lubnan ke Israel.

Artikel berkaitan

Paderi terkemuka Amerika Syarikat memeluk Islam

Sweden tiada harapan dapat sokongan Turkiye sertai NATO – Erdogan

Amazon umum buang 9,000 orang pekerja lagi

Kartunis Turki balas sindiran karikatur tidak berperikemanusiaan Charlie Hebdo

The Hague putuskan hari ini permohonan award RM62.59bil kumpulan Sulu

Lapor portal berita
Middle East Eye
, sekurang-kurangnya lima kawasan terbuka dan kebanyakannya tidak berpenghuni telah diserang oleh tentera udara Israel sejurus selepas tengah malam semalam, namun setakat ini tiada laporan tentang kemalangan jiwa.

Sebuah rumah terbakar di bandar Al-Ram, utara Baitulmaqdis selepas dibom rejim penjajah Israel semasa pertempuran meletus di bandar itu malam tadi.
pic.twitter.com/6H0cekj48z

— Nu'man نعمان 🇲🇾🇵🇸 (@numanmazlan)
April 7, 2023

Tentera udara Israel mengebom beberapa kawasan di Semenanjung Gaza yang dikawal oleh kumpulan pejuang Palestin.

Serangan udara itu berlaku ketika kemarahan di seluruh wilayah Palestin memuncak berhubung serbuan polis Israel ke atas jemaah Palestin di Masjid Al-Aqsa, timur Baitulmuqaddis yang merupakan antara tempat paling suci kepada umat Islam pada Rabu lalu.

Dalam pada itu, peluru berpandu dan roket antibalistik turut dilancarkan dari Gaza sebagai tindak balas dan mencetuskan siren amaran di beberapa buah bandar di Israel dekat sempadan Israel-Gaza.

Terdahulu, sekurang-kurangnya 30 roket dilancarkan dari selatan Lubnan ke arah wilayah yang diduduki Israel, sebagai tindakan balas terhadap serbuan tentera pengganas Israel di Masjid al-Aqsa.

For the first time since 2006, the northern Israeli colonies are under attack by heavy rocket shelling coming from Lebanon. Israeli Iron Dome failed to intercept. How will Israel deal with more sophisticated and powerful Hezbollah missiles in a future war?
pic.twitter.com/JXjY76CGVO

— Hadi Nasrallah (@HadiNasrallah)
April 6, 2023

Rejim Zionis bagaimanapun menyalahkan serangan roket yang menyebabkan dua penduduknya cedera sebagai perbuatan Hamas.

Namun, Hamas menafikan mereka mengetahui dalang di sebalik serangan itu.


Tiada istilah majoriti-minoriti dalam negara

0

BANGI, Sabtu –
Tiada istilah majoriti dan minoriti dalam negara seperti yang pernah dikatakan oleh Perdana Menteri, Datuk Seri Anwar Ibrahim melalui ucapannya dalam Perhimpunan Bulanan Kementerian Kewangan pada 4 April lalu.

Presiden BERJASA, Zamani Ibrahim berkata, orang Melayu merupakan bangsa yang sangat bersopan santun dan bertolak ansur dari pelbagai aspek kepada semua kaum.

“Kita boleh buktikan sejarah, banyak perkara kita bertolak ansur, sistem pendidikan kita buka seluasnya tanpa sempadan bangsa asalkan warganegara serta tidak timbul isu kita tidak memberi hak kepada kaum minoriti.

“Istilah majoriti-minoriti tidak dibincangkan dalam negara kita. Dari sudut ekonomi kita Alhamdulillah, jika nak kaya, kayalah tiada masalah, maknanya kita satu negara siapa bersungguh siapa rajin siapa berkemahiran semua dipersilakan.

Artikel berkaitan

MT UMNO teliti tawaran PN, PH malam ini

Projek tebatan banjir RM600 juta dimulakan Jun ini

Belanjawan 2023: Elaun guru KAFA dinaikkan RM100

Lantik Izzah, Anwar langgar konsep Nepotisme yang diperjuangkan – GTA

Omicron Makin Hampiri Malaysia – KKM

 “Bahkan negara kita 50 peratus telah diperuntukkan oleh Raja-Raja Melayu, 50 peratus lagi adalah hutan rizab Melayu manakala 50 peratus kita rebut bersama, maknanya atas pentas yang sama dan sama rata.

“Siapa mampu silakan dan Alhamdulillah bangsa Melayu kita ada tanah bersama,” b
eliau berkata demikian ketika ditemui
TV Pertiwi
 pada Majlis Iftar Muhibbah BERJASA di Hotel Mardhiyah, Shah Alam, Selangor petang semalam.

Sumber Gambar: Oh Bulan.

Tambah beliau, sekiranya Anwar ingin menunjukkan kekesalan beliau kerana tidak mendapat undi majoriti Melayu pada Pilihan Raya Umum ke-15 (PRU15) lalu, itu bukanlah medan yang sesuai untuk melontarkan perkara sedemikian.

Menurut Zamani, Anwar sebagai seorang Perdana Menteri mesti memikirkan tentang kepentingan rakyat kerana kepimpinan beliau adalah mewakili semua dan bukan hanya kepada parti-parti tertentu yang bersama dengan kerajaan tetapi juga pembangkang.

Melihat kepada jurang ekonomi dalam negara, beliau turut menekankan agar kerajaan merapatkan jurang tersebut untuk memperkasakan orang Melayu yang merupakan tonggak utama dalam negara.

Katanya lagi, kenyataan Anwar yang memomokkan orang Melayu itu tidak sihat kerana orang Melayu sudah lama bertolak ansur dan tidak mempertikaikan apa yang diperoleh bangsa lain.

“Kita orang Melayu banyak berkongsi dan kita tidak mempertikai apa yang diperoleh orang Cina dan India. Apa yang dikatakan Perdana Menteri iaitu naratif memomokkan orang Melayu ini tidak sihat.

“Beliau sepatutnya memikirkan bagaimana unutk merapatkan hubungan dan mengharmonikan kita yang hidup pelbagai bangsa ini dan sepatutunya menjadi naratif yang dibawakan oleh Anwar dalam menyuburkan keharmonian, perpaduan, hidup aman damai dan perkongsian bersama mengikut hak-hak yang termakutb dalam perlembagaan dan menjadikan Perlembagaan Persekutuan sebagai tiang seri perpaduan nasional negara,” jelasnya.

Terdahulu, Anwar melalui ucapannya mengingatkan agar kumpulan majoriti Melayu Islam di negara tidak terlalu selesa dan angkuh dengan menganggap kelompok minoriti lain tidak boleh diraikan untuk hidup bersama dalam sebuah negara.

Ia susulan lawatannya ke Kemboja yang menunjukkan negara majoriti penganut Buddha itu meraikan kumpulan minoriti umat Islam dengan menganjurkan iftar dan beberapa ruang termasuk menteri seorang muslim yang patut dijadikan pengajaran kepada negara.


Toleransi orang Melayu kepada kaum lain sangat tinggi

0

BANGI, Sabtu – Senarai bilionair terkaya di Malaysia yang diterbitkan Forbes Billionaire List membuktikan dengan jelas pribumi tetap meraikan bangsa bukan melayu.

Naib Presiden BERJASA, Abdul Samad Ashaari menyangkal kenyataan Perdana Menteri, Datuk Seri Anwar Ibrahim supaya orang Melayu tidak terlalu selesa dengan menganggap kelompok minoriti lain tidak boleh diraikan untuk hidup bersama dalam sesebuah negara.

“Terbukti di sini walaupun bangsa Melayu yang merupakan bangsa pribumi dan majoriti di negara ini tetapi tetap meraikan bangsa bangsa lain.

“Bukan sekadar berkongsi untuk menerima kepelbagaian kaum dalam negara ini, malah orang Melayu juga rela memberi puluhan ribu ekar tanah kepada bangsa lain ketika itu,” katanya.

Artikel berkaitan

Polis siasat dakwaan pegawai Imigresen dicederakan ketika jalani ujian kecergasan

Orang Selangor bukan hendak lihat tokoh tetapi tawaran – MB Selangor

Penduduk Malaysia bertambah 2.1 peratus pada 2023

Penduduk Tetap Waspada Walau Paras Air Tidak Membimbangkan

Ringgit mata wang paling lemah di Asia tahun ini

Memetik
Ismaweb.net
, beliau berkata, sejak kemerdekaan lagi, orang Melayu sangat bertoleransi dalam menerima kepelbagaian bangsa, budaya dan agama.

“Kontrak Sosial merupakan bukti keterbukaan dan pengorbanan orang Melayu menerima bangsa lain serta saling bergantung hidup dengan harmoni dalam negara ini.

“Bukan sekadar berkongsi untuk menerima kepelbagaian kaum dalam negara ini, malah orang Melayu juga rela memberi puluhan ribu ekar tanah kepada bangsa lain ketika itu,” tegas beliau.

Abdul Samad menegaskan, seharusnya semua pihak perlu menerima hakikat bahawa toleransi orang Melayu sangat tinggi sehingga menjadi faktor utama keamanan negara yang dikecapi hingga ke hari ini.


Vape ancaman serius kepada golongan muda Indonesia

0

BANGI, Sabtu – Kementerian Kesihatan Indonesia memberi amaran bahawa rokok elektronik atau vape boleh mendatangkan ancaman serius kepada generasi muda di negara itu.

Perkara tersebut ditegaskan oleh Pengarah Pencegahan dan Kawalan Penyakit Tidak Berjangkit di kementerian kesihatan, Eva Susanti dalam sesi webinar bertajuk `Kolak Ketan 2023′ baru-baru ini.

“Menghisap vape dilihat sebagai ancaman serius kepada golongan muda di Indonesia.

“Rokok elektronik tidak selamat untuk kanak-kanak kerana ia mengandungi nikotin dan perisa dalam bentuk aerosol yang dikatakan mempunyai tujuh ribu kesan negatif,” katanya.

Artikel berkaitan

Indonesia bawa keluar warganya termasuk rakyat Malaysia, Myanmar

Kes Positif Global Melebihi 350 Juta

Putera Mohammed, Putin bincang hubungan Arab Saudi-Rusia

Kanada lantik penasihat khas perangi Islamofobia

“Kidon”-sasar musuh-musuh Israel di luar Yahudi

Dalam sesi webinar itu, Eva Susanti menegaskan rokok elektronik adalah sama bahaya dengan rokok konvensional.

Katanya, rokok elektronik merupakan peranti berkuasa bateri yang mampu menyalurkan nikotin dan perisa dalam bentuk aerosol.

Dalam pada itu, Eva Susanti berkata, propylene glycol ditemukan dalam rokok elektronik boleh menyebabkan kerengsaan mata dan paru-paru serta gangguan saluran pernafasan.

“Nikotin yang mempunyai kesan ketagihan boleh menyebabkan kemurungan, pening, kanser paru-paru, aterosklerosis dan kematian. Nikotin juga boleh memberi kesan besar kepada perkembangan otak kanak-kanak dan remaja sehingga usia 25 tahun,” katanya.

Justeru, Eva Susanti meminta perokok dalam kalangan bawah umur menggunakan peluang pada bulan Ramadan ini untuk berhenti menghisap rokok.


2.8 juta pasport pasca Covid-19 dikeluarkan Jabatan Imigresen

0

BANGI, Ahad – Sebanyak 2.8 juta pasport pasca Covid-19 telah dikeluarkan Jabatan Imigresen Malaysia (JIM) iaitu empat kali ganda berbanding tempoh sebelum itu,
Menteri Dalam Negeri, Datuk Seri Saifuddin Nasution Ismail berkata, 45 peratus daripada jumlah itu memohon pasport secara dalam talian yang hanya mengambil masa tiga minit dan selepas itu pemohon boleh mengambil pasport mereka dalam tempoh dua hingga tiga hari.
“Imigresen hari-hari berdepan dengan kehadiran orang ramai dan (imigresen) juga berdepan kesesakan tapi bukanlah semua pejabat, sejak tamat Perintah Kawalan Pergerakan (PKP) dan sempadan dibuka.
“Contoh macam di Perlis, pihak imigresen mengeluarkan 20 hingga 30 pasport setiap hari, namun di Damansara, Shah Alam dan Kelana Jaya, kami keluarkan (pasport) berlipat kali ganda. Berlaku kesesakan di sana,” katanya kepada pemberita  malam tadi.
Saifuddin Nasution yang juga Ahli Dewan Undangan Negeri (ADUN) Pantai Jerejak berkata, JIM akan memperkenalkan projek perintis bagi mengatasi kesesakan di pejabat pengeluar pasport tertentu iaitu dengan membuka permohonan untuk dalam talian dan pengambilan pasport sahaja, susulan liputan internet yang meluas di kawasan terbabit.
“Projek perintis ini sedang diperhalusi dan kita akan laksanakannya selepas semuanya selesai. Untuk permulaan, ia akan melibatkan pejabat-pejabat pengeluar pasport di Lembah Klang iaitu lokasi yang sering sesak dengan kehadiran orang ramai dan seterusnya mungkin diperluaskan ke tempat lain.
“Kami ada 77 buah pejabat pengeluar pasport di seluruh negara dan 21 daripadanya alami kesesakan teruk sebelum ini sehingga kami terpaksa tambah waktu bekerja termasuk hari Sabtu dan Ahad, ia membantu sedikit mengurangkan kesesakan,” katanya.
Beliau ditemui selepas hadir Majlis Penerapan Nilai-Nilai Murni dan Iftar Kementerian Dalam Negeri (KDN) MADANI yang turut dihadiri Ketua Polis Negara Tan Sri Acryl Sani Abdullah Sani; Ketua Pengarah Imigresen, Datuk Ruslin Jusoh dan Ketua Polis Pulau Pinang Datuk Mohd Shuhaily Mohd Zain.


Azan dua minit awal, jemaah diminta qada puasa

0

BANGI, Ahad – Umat Islam yang bergantung kepada laungan azan Masjid Jame’ Badlishah Pekan Yan untuk berbuka puasa pada 30 Mac lalu diminta melakukan puasa ganti atau qada.

Ini selepas berlaku kesilapan apabila azan masjid itu dilaungkan dua minit lebih awal berbanding waktu berbuka ditetapkan iaitu pada jam 7.28 malam.

Timbalan Pengerusi Masjid Jame’ Badlishah Pekan Yan, Ahmad Nasir berkata, kesilapan itu terjadi disebabkan berlakunya masalah teknikal pada paparan digital waktu azan di masjid berkenaan.

“Saya mewakili seluruh pentadbir Masjid Jame’ Badlishah Pekan Yan memohon maaf atas kesilapan kami melaungkan azan Maghrib dua minit sebelum masuk waktu sebenar pada hari Khamis 8 Ramadan bersamaan 30 Mac 2023 disebabkan masalah teknikal paparan digital waktu azan di masjid.

Artikel berkaitan

Polis ambil alih siasatan jika ada unsur khianat nahas Elmina

SPRM tidak temui salah laku dalam kontrak RM399 juta – Petronas

Zahid Diperintah Bela Diri Atas 47 Pertuduhan

Sindiket Kuota Umrah: SPRM tahan pengarah urusan agensi pelancongan

SPRM siasat bekas PM, menantu berkaitan kontrak kerajaan

“Jemaah yang bergantung semata-mata kepada laungan azan Maghrib dari Masild Jame’ Badlishah Pekan Yan untuk berbuka puasa, sila maklum bahawa puasa tuan dan puan terbatal pada hari tersebut dan perlu diganti atau diqada,” katanya dalam kenyataan yang diedar kepada penduduk sekitar.

Ahmad berkata, hukum menggantikan puasa itu bersandarkan pandangan Jumhur Ulama dari kalangan Mazhab Hanafi, Maliki, Syafie dan dalam kalangan ramai ulama Hanbali yang menyatakan bahawa puasa itu batal dan wajib diqada.

“Jemaah boleh merujuk syarah hukum melalui Bayan Linnas Siri ke-97, Pejabat Mufti Wilayah Persekutuan bertarikh 18 Jun 2017 untuk penjelasan lanjut.

“Pihak masjid sekali lagi memohon maaf di atas kesilapan dan kesulitan yang berlaku,” katanya.


Bas Mekar JPN permudah urusan permohonan kad pengenalan

0

BANGI, Ahad – Jabatan Pendaftaran Negara (JPN) akan menyediakan Bas Mekar untuk perkhidmatan kurang daripada 30 minit bagi permohonan kad pengenalan termasuk sijil kelahiran dan kematian khas kepada pengunjung Town Hall Rakyat bersama Menteri Dalam Negeri (KDN), Datuk Seri Saifuddin Nasution Ismail pada Isnin ini.
Timbalan Setiausaha Bahagian Unit Komunikasi Korporat, Kementerian Dalam Negeri, Za’aba Abu Bakar berkata, perkhidmatan bas bergerak itu akan bermula dari jam 2 petang hingga 8 malam di Kompleks Kumpulan Karangkraf, Seksyen 15 Shah Alam.
“Permohonan kad pengenalan ini terbuka kepada mana-mana individu untuk kali pertama, kanak-kanak berusia 12 tahun, warga emas dan orang kurang upaya (OKU). Permohonan gantian kad pengenalan dan tukar alamat juga boleh dilakukan.
“Bagi sijil kelahiran dan kematian, urusan pendaftaran baharu serta cabutan daftar kedua-duanya turut dibuat,” katanya.
Tambah Za’aba, selain JPN, empat agensi dan satu bahagian penguatkuasaan serta kawalan (PK) akan turut serta dalam pameran khas yang diadakan pada hari sama.
Ujarnya, agensi tersebut adalah Jabatan Pendaftaran Pertubuhan Malaysia (JPPM) yang akan menyediakan khidmat nasihat pengurusan pertubuhan.
“Selain itu, Polis Diraja Malaysia (PDRM) akan mempamerkan aset daripada Pasukan Simpanan Persekutuan termasuk berkaitan trafik manakala Jabatan Sukarelawan Malaysia (Rela) mengadakan aktiviti seperti kuiz dan pendaftaran serta semakan keahlian.
“Agensi Anti Dadah Kebangsaan (AADK) pula menyediakan bas pameran bergerak untuk khidmat nasihat, advokasi dan aduan berhubung permasalahan dadah serta substan termasuk permainan interaktif.
“Bahagian PK juga akan mengadakan pameran dan khidmat nasihat berkaitan akta penapisan filem, akta agensi keselamatan (pengawal keselamatan), akta mesin cetak dan penerbitan dan akta penulisan teks Quran,” katanya. – SINAR HARIAN


Bas terbakar, 20 orang penumpang hampir maut

0

BANGI, Ahad – Seramai 20 penumpang dan seorang pemandu sebuah bas ekspres berdepan detik cemas apabila bas yang dinaiki terbakar di Jalan Tuanku Abdul Halim, Kuala Lumpur malam tadi.
Komander Operasi, Pegawai Bomba Kanan II, Fadil Hesam Mohamed berkata, Pusat Gerakan Operasi (PGO) Kuala Lumpur menerima panggilan kecemasan berhubung kejadian pada pukul 10.23 malam.
Katanya, seramai 17 anggota dan pegawai bersama jentera dari Balai Bomba dan Penyelamat Sentul dan Sri Hartamas digegaskan ke lokasi kejadian sejurus mendapat maklumat mengenai insiden itu.
Tambah beliau, bomba mendapati api marak membakar bas ekspres dua tingkat itu sebaik sahaja tiba di lokasi kejadian.
“Bas itu dalam perjalanan dari KL Sentral menghala ke Jalan Jalan Tuanku Abdul Halim. Seramai 20 orang penumpang dan pemandu bas itu selamat,” katanya dalam kenyataan hari ini.
Tambah Fadil, api dapat dikawal pada pukul 11.47 malam dan padam sepenuhnya pukul 12.09 tengah malam.
Punca kebakaran masih dalam siasatan.


Buluh lemang sumber pendapatan Shafie di Raub

0

BANGI, Ahad –
“Permintaan terhadap buluh lemang pasti meningkat saban tahun. Tahun ini, saya sediakan lebih 20,000 batang buluh,” kata Mohd Shafie Sulong, 52.

Mohd Shafie yang berasal dari Kampung Mek Kemas, Raub merupakan antara individu yang membekalkan buluh lemang kepada pengusaha mahupun penjual perseorangan.

Pada tahun lepas, dia menyediakan sebanyak 10,000 batang buluh, namun pada tahun ini sahaja telah meningkat satu kali ganda berikutan permintaan yang tinggi terhadap buluh lemang ini.

“Setiap batang buluh dijual RM2. Jika mahu beli bersama daun lerek, daun itu dijual RM1 setiap helai. Hingga hari ini, 15,000 batang buluh sudah ditempah dan saya jangka akan meningkat sehingga 20,000 batang menjelang penghujung Ramadan.

Artikel berkaitan

GERRYMANDERING : Hasrat DAP Pecahkan Kawasan Dominasi Pengundi Melayu Bakal Tercapai?

Perodua AXIA 2023 terima 20,100 tempahan

Semua Parti Ada Ruang Sama Rata Untuk Kempen – Annuar

UMNO Jumpa Perdana Menteri Untuk Awalkan PRU

SPRM siasat dakwaan Menteri Pelancongan berlaku rasuah di KLIA

“Selain untuk 1 Syawal, peniaga atau individu juga mahu buluh lemang sepanjang sebulan Syawal untuk rumah terbuka. Saya masih ada stok bagi memenuhi permintaan sepanjang sebulan Syawal,” katanya.

Menurutnya lagi, dia turut mendapatkan stok daripada penanam buluh yang berada di seluruh negara selain mendapatkan bekalan dari kebun buluhnya sendiri berikutan permintaan yang luar biasa daripada para pelanggan, namun semua ini hanya mampu untuk menampung permintaan

Mohd Shafie berkata, setiap buluh yang dijual semuanya sudah dipotong mengikut ruas dan pengusaha atau pengguna hanya perlu membersihkan sebelum digunakan.

“Untuk hari-hari biasa, permintaan terhadap buluh lemang ini tidak begitu tinggi, lingkungan lebih 500 batang saja. Namun, tiba Ramadan dan menjelang Aidilfitri, permintaan luar biasa kerana lemang salah satu sajian di bulan ini dan sepanjang sambutan Aidilfitri,” katanya.

Menurutnya, sekiranya permintaan terus meningkat pada saat-saat akhir Ramadan, dia akan berusaha memenuhi permintaan.

“Permintaan buluh lemang meningkat selepas Perintah Kawalan Pergerakan (PKP), tidak pernah berkurang sejak itu,” katanya. – BERITA HARIAN


Calon PN di Terengganu, Kelantan guna logo PAS

0

BANGI, Ahad – Calon Perikatan Nasional (PN) di Kelantan dan Terengganu akan menggunakan logo PAS pada Pilihan Raya Negeri (PRN) yang akan diadakan tidak lama lagi.

Pengerusi PN, Tan Sri Muhyiddin Yassin berkata, perkara itu diputuskan selepas perbincangan bersama parti komponen PN yang bersetuju untuk mengguna pakai kaedah sama seperti pada Pilihan Raya Umum ke-15 (PRU15).

“Hari ini (semalam), kami bincang soal politik, persiapan untuk PRN. Alhamdulillah, nampak Kelantan hampir sudah bersedia.

“Kami juga sudah hampir selesai bincang pembahagian kerusi, sekarang sudah dibincangkan di peringkat pusat di bawah jawatankuasa rundingan kerusi. Lain-lain perkara yang dibincangkan soal manifesto, calon dan logo dipakai seperti pada PRU15 lepas,” katanya.

Artikel berkaitan

Dua lagi didakwa di Johor Bahru, Shah Alam berkait dana Jana Wibawa esok

Bot Jabatan Perikanan Johor bersama 4 kru dilapor hilang

Beri peruntukan RM300,000 kepada Ahli Parlimen di kawasan terjejas banjir

Tiada larangan MB Kedah hadir program kerajaan Pusat – Zahid

Tun M sah sertai Putra

Beliau berkata demikian kepada pemberita selepas mesyuarat bersama pimpinan PN Kelantan yang turut dihadiri Menteri Besar Kelantan, Datuk Ahmad Yakob di sini malam tadi.

Ketika ditanya sama ada pembahagian kerusi akan turut menggunakan kaedah sama seperti ketika PRU15, Muhyiddin yang juga Presiden BERSATU berkata, perkara tersebut masih dalam perbincangan dan belum dimuktamadkan.


Yayasan Maghfirah fokus aspek pendidikan, sasar RM600,000 agihan Ramadan

0

PUTRAJAYA, Ahad – Selepas genap lima tahun Yayasan Maghfirah (YM) ditubuhkan sejak 2018, mereka berjaya mengharungi pelbagai rintangan dengan melaksanakan program berteraskan pendidikan, dakwah, kebajikan dan perubatan.

Ketua Pegawai Eksekutifnya, Muhammad Shuib Norudin berkata, YM akan kembali kepada tujuan asal penubuhan dengan menekankan aspek pendidikan.

“Pada masa akan datang, Yayasan Maghfirah (YM) bakal kembali kepada asal penubuhan iaitu berteraskan gagasan pendidikan, YM berusaha dalam mewujudkan satu jaringan pendidikan kepada kanak-kanak, menengah, mahasiswa dan warga emas”

“Kami berjaya mendapatkan tanah seluas 15 ekar sebagai pusat dakwah YM di
Lenggeng, Negeri Sembilan manakala
 pada Ramadan kali ini,  kami melaksanakan Madrasah Ramadan bagi  menyantuni warga emas untuk beribadah di bulan Ramadan,” katanya.

Artikel berkaitan

PN sasar menang 33 kerusi bentuk kerajaan di Selangor

Ahli MKT UMNO tawar diri bertanding jawatan Ketua Pemuda

Kutipan tol Lebuhraya DASH bermula tengah malam ini

Jangan Biar Aset Negara Digadai, Dirampas Pihak Luar – Pakar

PRK Parlimen Pulai, DUN Simpang Jeram pada 9 September

Beliau berkata demikian pada sidang media Majlis Amal Maghfirah di Dewan Seri Siantan Putrajaya malam semalam.

Muhammad Shuib berkata, YM sedang merancang program akan datang terutamanya bagi memperkasakan lagi program sedia ada seperti Sahabat al-Quran sebagai projek pertama YM.

Beliau turut berharap sokongan yang berterusan daripada setiap lapisan masyarakat untuk membolehkan  YM terus membantu masyarakat di dalam dan luar negara.

Sebagai rekod, pada Ramadan tahun lalu, YM berjaya mengagihkan lebihb RM300, 000 kepada hampir 10 ribu orang penerima maafaat dan menyasarkan nilai agihan sebanyak RM600,000 pada tahun ini.

Terdahulu, YM menganjurkan Majlis Amal Maghfirah 2023 yang bertemakan Melakar Kejayaan Bersama sempena genap lima tahun penubuhan YM menyantuni masyarakat.


Guru al-Quran di kampung hanya dibayar RM10 sebulan

0

BANGI, Ahad -G
uru al-Quran di kawasan kampung kebanyakannya hanya menerima sekampit gula dan bayaran RM10 sebulan, sekali gus meletakkan golongan ini dalam kumpulan asnaf.

Pengerusi Eksekutif Yayasan Pembangunan Pondok Malaysia (YPPM) Datuk Dr. Mashitah Ibrahim berkata, beliau berasa sedih kerana guru-guru al-Quran itu hanya dibayar RM10 sebulan.

“Sedih kerana guru-guru al-Quran di kampung-kampung ini hanya menerima bayaran RM10 sebulan tetapi itu pun tak dibayar, 80 peratus tidak bayar. Ada yang cuma bagi sekampit gula.

“Namun, mereka terus mengajar al-Quran kepada anak-anak kampung kerana ini adalah fardu kifayah. Mereka teruskan walaupun hidup dalam kemiskinan.

Artikel berkaitan

Bas Mekar JPN permudah urusan permohonan kad pengenalan

Nama Tengku Zafrul ‘tercicir’ daripada senarai calon BN

Bendahari Bersatu ditahan SPRM, disiasat kes perbelanjaan dana parti

Penjawat awam diseru bawa perubahan kembalikan Malaysia ke tahap gemilang

DAKWAAN PAS KHIANAT, JANGAN SAMPAI SEMUANYA MELOPONG’

“Jadi adalah tugas YPPM mengenal pasti mereka dan beri bantuan,” katanya selepas program Barokah Ramadan bersama Asnaf anjuran YPPM bersama Wasiyyah Shoppe Berhad di Sekolah Kebangsaan Taman Bersatu semalam.

Dalam program yang dilaksanakan itu, sebanyak 120 asnaf termasuk guru al-Quran dan penggali kubur menerima bantuan kewangan sempena hari Nuzul al-Quran.

Jelasnya lagi. YPPM amat mengalu-alukan mana-mana syarikat korporat untuk turut bersama dalam menyertai program seperti ini bagi membela nasib golongan berkenaan.

“YPPM bersama Wassiyah Shoppe Berhad merancang untuk terus membela nasib guru al-Quran ini dan kalau boleh kami nak bagi bayaran bulanan di atas semua kerja yang buat mereka.

“Kami sebenarnya terlepas pandang, namun mereka terus berbakti walaupun dapat sekampit gula. Jadi, kami berharap lebih banyak syarikat korporat tampil bekerjasama untuk mengadakan program seperti ini,” katanya.

Dalam pada itu, Ketua Pegawai Eksekutif Wasiyyah Shoppe, Arifin Sabirin berkata, pihaknya berharap bantuan disalurkan dapat membantu golongan terlibat terutama ketika membuat persediaan Aidilfitri ini.

“Ini adalah tahun kedua kami bekerjasama dengan YPPM dan tahun ini kami pilih Kuala Kedah kerana di sini mempunyai jumlah asnaf yang ramai termasuk dalam golongan guru al-Quran,” katanya.


Melayu bersama Islam akan menyelamatkan semua bangsa – Hadi Awang

0

BANGI, Ahad – Hanya Melayu yang tidak sayangkan kaumnya yang berada di luar tabii atau tegak bersama fanatik kaumnya sahaja merosakkan Melayu itu sendiri dan merosakkan semua bangsa dalam masyarakat majmuk.
“Sebaliknya, hanya Melayu yang tegak bersama Islam akan menjadikan Melayu selamat dan semua bangsa selamat,” kata Presiden PAS, Tan Sri Abdul Hadi Awang menerusi tulisan
Minda Presiden PAS
di Facebook miliknya.
Menurut beliau, sekiranya orang Melayu angkuh seperti iblis, sudah pasti mereka tidak akan memeluk Islam dengan mudah kerana Islam dibawa oleh pendatang asing daripada kalangan bangsa Arab dan India Muslim yang bukan Melayu.
Menurutnya, apa yang sebenarnya berlaku, Melayu yang berkuasa dan mendaulatkan Islam tidak memaksa penganut agama lain memeluk Islam.
Islam dilaksanakan dengan adil kepada semua sehinggakan mereka berjaya mengIslamkan kaum bangsanya sendiri dan kaum lain dalam kalangan bukan Islam yang datang ke sini.
“Teguhnya pegangan Islam bangsa Melayu ini sehingga gagal dimurtadkan oleh penjajah yang datang silih berganti bermula dengan Portugis sehinggalah Belanda, British dan Jepun.
“Melayu tidak boleh dimurtadkan sepertimana yang berlaku di negara-negara lain, apatah lagi dipengaruhi oleh ideologi komunis yang tidak percayakan Tuhan.
“Akan tetapi hanya segelintir sahaja yang terlalu bebal dan buta al-Quran. Sesiapa yang murtad, mereka dianggap bukan Melayu lagi.
“Sifat Islam yang masih ada kepada Melayu menjadikan mereka boleh menerima masyarakat majmuk yang dipaksa oleh penjajah atas sifat kemanusiaan Melayu Islam yang ada dalam dirinya. Sehinggakan, satu keluarga bukan Islam boleh berada di tengah masyarakat Melayu yang besar jumlahnya.
Tambah Abdul Hadi, Melayu dituduh angkuh dibandingkan dengan Kemboja menunjukkan jahil tentang sejarah kejatuhan Kerajaan Melayu Islam di negara itu atau kerana buta hatinya.
Ujar beliau, Islam pernah dianut oleh bangsa Champa iaitu rumpun Melayu di Indochina yang memerintah Kerajaan Champa.
“Pengaruh kerajaan ini berkembang dalam wilayah yang luas sehingga wujudnya Pangkalan Champa (Pengkalan Chepa) di Kelantan.
“Malangnya, kerajaan ini mengalami kelemahan dan kejatuhan sehingga rumpun Melayu Champa menjadi kumpulan minoriti yang merempat kemiskinan dan kejahilan dalam tanah air mereka sendiri, sehingga mereka menjadi lemah tidak bermaya.
“Pada era komunis, ramai penganut Islam dibunuh dan paling ramai yang berhijrah ke Malaysia. Kalau Melayu ini angkuh, mereka tidak akan memilih Malaysia sebagai tempat hijrah untuk menyelamatkan agama mereka,” katanya.


MyJPJ catat lebih 2.97 juta pengguna

0

BANGI, Ahad – Lebih 2.97 juta pengguna telah memuat turun aplikasi Jabatan Pengangkutan Jalan (JPJ) iaitu MyJPJ sejak dilancarkan pada Februari lalu.
Ketua Pengarah JPJ, Datuk Zailani Hashim berkata, aplikasi yang dibangunkan oleh JPJ untuk menyemak secara serentak salinan lesen memandu dan cukai jalan digital setakat ini berjalan dengan lancar.
Tambah beliau, menerusi inisiatif pendigitalan berkenaan, pihaknya mampu mengesan maklumat lengkap pemandu menggunakan alat Smart Management Enforcement Device’ (SMED).
“Bagi pemandu yang mempunyai masalah untuk mempamerkan lesen memandu dan cukai jalan digital, kamai akan menggunakan alat SmED dengan membuat pendaftaran identiti (ID) mereka untuk mengakses lesen dan cukai jalan secara digital.
“Justeru saya menyeru kepada seluruh masyarakat untuk memuat naik aplikasi MyJPJ bagi memudahkan urusan,”katanya pada sidang akhbar Majlis berbuka Puasa JPJ Negeri Kelantan di Panji semalam.
Dalam pada itu, Zailani berkata, JPJ membekukan cuti anggotanya untuk menjalankan tugas pemantauan sempena Aidilfitri.
Katanya, penguatkuasaan bagi Ops Raya akan bermula sebelum, semasa dan selepas Aidilfitri dalam memastikan pengguna jalan raya mematuhi peraturan bagi mengelak berlaku banyak kemalangan.
“Pengguna juga perlu merancang jadual perjalanan terutama mereka yang akan pulang ke Kelantan yang mana kami jangka akan berlaku kesesakan di Gua Musang susulan penutupan jalan bagi tujuan kerja-kerja pemasangan cerucuk jambatan Projek Lingkaran Tengah Utama (LTU) pakej 3B dan 3C.
“Jadi saya menyeru pengguna untuk tidak hanya bergantung kepada laluan berkenaan kerana masih ada beberapa pilihan laluan untuk masuk ke Kelantan bagi mengelakkan kesesakan,” katanya. – UTUSAN


Pengedar dadah maut ditembak selepas merempuh polis

0

BANGI, Ahad – Seorang pengedar dadah maut ditembak selepas bertindak merempuh polis dan cuba melarikan diri daripada pemeriksaan Op Tapis dalam kejadian di tepi jalan Kawasan Industri Berkelompok Kelapa Sawit (POIC) Fasa 2 di Lahad Datu, Sabah  semalam.
Dalam kejadian kira-kira jam 11.45 pagi itu, suspek berusia 28 tahun memandu kereta jenis Perodua Viva dan membawa dadah jenis syabu sebanyak 7.45 gram serta parang samurai.
Ketua Polis Daerah Lahad Datu, Asisten Komisioner Rohan Shah Ahmad berkata, sepasukan pegawai polis dari Bahagian Siasatan Jenayah Narkotik terpaksa melepaskan tembakan bagi mempertahankan diri selepas dilanggar suspek ketika menjalankan operasi berkenaan.
“Bertindak atas maklumat aktiviti pengedaran dadah, semasa sepasukan polis hendak menahan sebuah kereta yang dinaiki suspek, secara tiba-tiba suspek bertindak mengundurkan kenderaannya dengan agresif dan merempuh salah seorang anggota polis.
“Suspek juga membuat pusingan-U sebelum memecutkan kenderaannya dalam pergerakan melawan arus serta merempuh seorang lagi anggota serbuan yang cuba menghalang suspek, namun dalam masa sama anggota terbabit sempat melepaskan tembakan ke arah suspek bagi mempertahankan diri sebelum dilanggar,” katanya dalam kenyataan hari ini.
Tambah beliau, suspek kemudian cuba memecutkan kenderaannya untuk melarikan diri, namun terbabas pada jarak sejauh 400 meter dari lokasi kejadian.
“Pemeriksaan lanjut mendapati suspek sudah tidak sedarkan diri sebelum disahkan meninggal dunia oleh pegawai perubatan.
“Hasil semakan lanjut mendapati suspek mempunyai lima rekod kesalahan lampau melibatkan pelbagai kesalahan narkotik dan merupakan orang dikehendaki bagi kes jenayah komersil serta hasil pemeriksaan juga menemui syabu bernilai RM1,490 serta pedang samurai turut dirampas,” katanya.
Rohan Shah berkata, kes disiasat di bawah Seksyen 307 Kanun Keseksaan kerana cubaan membunuh dan Seksyen 39A(1) Akta Dadah Berbahaya 1952 kerana mengedar syabu.


Pengeluaran KWSP secara terus lebih mudah berbanding cagaran

0

BANGI, Ahad – Pengeluaran simpanan Kumpulan Wang Simpanan Pekerja (KWSP) secara terus adalah lebih mudah berbanding menggunakannya sebagai sandaran permohonan pinjaman.

Bekas Menteri Kewangan Kedua, Datuk Seri Johari Abdul Ghani berkata, pengeluaran secara terus itu perlu dibenarkan bagi mereka yang hanya memerlukan dana untuk kecemasan.

“Jadi, jika anda mengambil pinjaman sebanyak RM70,000 dan membayar faedah, katakan lima peratus setahun, ia akan menjadi RM3,500. Sepanjang 10 tahun, ia menjadi RM35,000. Sedangkan KWSP tidak boleh menjamin pulangan lima peratus ke atas baki anda.

“Jumlah bersih daripada pinjaman RM70,000 selepas ditolak bayaran faedah ialah RM35,000. Dalam kes sedemikian, adalah lebih masuk akal bagi pencarum untuk mengeluarkan RM35,000 terus daripada Akaun 2. Dia (pencarum) tidak perlu membayar satu sen faedah,” katanya.

Artikel berkaitan

Rakyat Kesal Mahu Dapat Bantuan Perlu Hadapi Pelbagai Birokrasi

Polis tunggu laporan perubatan budak dipercayai mangsa dera

Belanjawan 2023: Wang ihsan disalurkan terus kepada golongan miskin

PBB, EU, Kesatuan Afrika gesa gencatan senjata segera

Polis rakam keterangan 3 individu kes curi wang BAP RM109,000

Memetik Utusan, beliau berkata, penggunaan simpanan KWSP sebagai sokongan permohonan pinjaman hanya akan membebankan rakyat dengan bayaran faedah yang akan dikenakan.

Ahli Parlimen Titiwangsa itu berkata, tindakan pentadbiran sebelum ini membenarkan pengeluaran simpanan KWSP secara menyeluruh ketika pandemik mempunyai kesan yang agak serius.

Katanya, pengeluaran secara tiba-tiba oleh ahli KWSP akan mengganggu pelaburan dana persaraan yang akan menjejaskan pulangan masa hadapan.

Selain itu, membenarkan mereka yang tidak terjejas oleh pandemik mengeluarkan KWSP mereka adalah salah satu faktor yang membawa kepada inflasi.

Sebelum ini, kerajaan telah mengumumkan ahli KWSP akan dibenarkan menggunakan simpanan dalam Akaun 2 mereka untuk menyokong permohonan pinjaman bank.

Ia adalah penyelesaian alternatif kepada gesaan daripada pembangkang dan pelbagai kumpulan agar kerajaan membenarkan satu lagi pusingan pengeluaran KWSP.


PH, BN setuju kekal kerusi penyandang PRU14 hadapi PRN

0

BANGI, Ahad – Pakatan Harapan (PH) dan Barisan Nasional (BN) bersetuju untuk mengekalkan penyandang kerusi Dewan Undangan Negeri (DUN) pada Pilihan Raya Umum ke-14 (PRU14) untuk bertanding pada Pilihan Raya Negeri (PRN) akan datang.
Ketua Setiausaha PH, Datuk Seri Saifuddin Nasution Ismail berkata, perkara itu dipersetujui selepas perundingan yang dibuat kedua-kedua pihak baru baru ini.
Beliau yang juga Menteri Dalam Negeri berkata, setakat ini perbincangan pusingan pertama telah selesai yang mana PH dan BN memutuskan beberapa parameter memandu proses PRN antaranya untuk mengekalkan kerusi penyandang.
Tambah Saifuddin, rundingan berkaitan PRN sedang berlangsung di beberapa buah negeri, namun agihan dan penambahan kerusi akan diselesaikan di peringkat negeri kepimpinan PH serta BN negeri.
“Keputusan yang kami buat di peringkat sekretariat dan kami kena perturunkan ke bawah, perundingan di beberapa negeri sedang berlaku. Kami ada masa lagi, yang penting kami setuju dengan parameters itu penting, antaranya
incumbent seat
 itu kekal.
Saifuddin berkata demikian kepada media selepas menghadiri majlis Penerapan Nilai-Nilai Murni dan Iftar KDN Madani di Bayan Baru, Pulau Pinang semalam.
Turut hadir Ketua Polis Negara, Tan Sri Acryl Sani dan Ketua Polis Pulau Pinang, Datuk Mohd Shuhaily Mohd Zain.
Pada PRU15, Noveber tahun lalu, enam negeri iaitu Pulau Pinang, Kedah, Negeri Sembilan, Selangor, Terengganu dan Kelantan tidak membubarkan DUN serentak.
Berikutan itu, keenam-enam negeri berkenaan dijangka akan membubarkan DUN masing- masing pada Jun ini bagi membolehkan PRN diadakan antara Julai hingga Ogos .


Satu PPS dibuka tempatkan mangsa ribut di Sepang

0

BANGI, Ahad – Sebuah pusat pemindahan sementara (PPS) dibuka di Balai Raya Majlis Pengurusan Komuniti Kampung (MPKK) Pulau Meranti, Putra Perdana, Dengkil malam tadi bagi menempatkan mangsa kejadian ribut.

Ketua Polis Daerah Sepang, ACP Wan Kamarul Azran Wan Yusof berkata, PPS yang dibuka pada jam 10 malam itu menempatkan tujuh mangsa daripada satu keluarga.

“Keluarga itu ditempatkan di PPS tersebut selepas bumbung rumah mereka di Pangsapuri Angsana, Bukit Puchong 2, tercabut diterbangkan angin akibat bencana,” katanya dalam kenyataan hari ini.

Beliau berkata, setakat ini pihaknya tidak menerima laporan berkaitan jumlah rumah yang rosak akibat ribut itu.

Artikel berkaitan

Umat Islam perlu bersatu, jangan berpuak-puak

Tersenarai Mega Projek Paling ‘Tidak Berguna’ Di Dunia

Empat lokasi pantai di Pulau Pangkor dikesan terhakis teruk

Tambah Baik Sistem Tidak Lestari & Tidak Mesra Pengguna – Pakar

Pengundi muda paling ramai di Selangor – SPR

Terdahulu, media melaporkan lebih 20 lokasi di sekitar Kampung Pulau Meranti, Taman Putra Perdana dan Pangsapuri Angsana Bukit Puchong 2, terjejas akibat ribut petang semalam.

Kejadian kira-kira jam 4.30 petang itu menyebabkan beberapa infrastruktur awam, masjid, surau, premis perniagaan dan rumah penduduk turut mengalami kerosakan. – BERNAMA


SPCAAM cadang pekerja bersara umur 65 tahun

0

BANGI, Ahad – Persatuan Khidmat Nasihat Pencarum Perlindungan Sosial Malaysia (SPCAAM) mencadangkan agar pekerja dibenarkan untuk bekerja sehingga umur 65 tahun atas kerelaan mereka sendiri.
Dalam satu kenyataan pada Ahad, Penasihat Buruh Antarabangsa SPCAAM, Callistus Antony D’Angelus berkata, pekerja ini tidak boleh dipaksa untuk bersara dan mereka juga tidak boleh dipaksa bekerja.
Cadangan ini timbul berikutan laporan simpanan Kumpulan Wang Simpanan Pekerja (KWSP) rakyat Malaysia yang lebih 51.5 peratus ahlinya bawah umur 55 tahun mempunyai simpanan kurang RM10,000.
Inisiatif ini dapat membantu mengurangkan tekanan ekonomi pesara sepanjang tempoh selepas mereka bersara.
Menurut Bahagian Penduduk Pertubuhan Bangsa-Bangsa Bersatu (PBB), pertambahan jangka hayat di Malaysia yang meningkat daripada 52.8 tahun kepada 76.51 tahun bagi memastikan mereka mampu menyara diri daripada segi ekonomi selepas bersara.
Tambah SPCAAM, sektor perniagaan juga mendapat manfaat jika cadangan sedemikian dilaksanakan kerana mempunyai akses kepada tenaga kerja yang berpengalaman.
Katanya, negara perlukan beberapa penyelesaian kreatif dan saksama dalam isu yang melibatkan pekerja-pekerja di negara ini dan pembaharuan besar dasar buruh serta ekonomi juga diperlukan. – ASTRO AWANI


Ahmad Zahid mohon kes rasuah digugurkan, bicara kes tangguh 1 April

0

BANGI, Isnin – Timbalan Perdana Menteri, Datuk Seri Ahmad Zahid Hamidi mengemukakan representasi kepada Jabatan Peguam Negara supaya pertuduhan rasuah dalam perbicaraan membabitkan penyelewengan dana Yayasan Akalbudi digugurkan.

Lapor media tempatan, peguam beliau, Hamidi Mohd Noh memaklumkan perkara itu kepada hakim Mahkamah Rayuan, Datuk Collin Lawrence Sequerah pada prosiding sebutan kes hari ini.

Hamidi memohon perbicaraan yang disambung semula pada 10 April itu ditangguhkan kerana perkembangan terkini dan menunggu keputusan mengenai representasi.

Menurut Hamidi, surat representasi yang mengandungi lebih 200 muka surat itu ditujukan kepada Peguam Negara, Tan Sri Idrus Harun sendiri dan pihak pendakwaan perlu menelitinya.

Artikel berkaitan

Kes mahkamah pemimpin PN tak lemahkan ‘gelombang hijau’

BN Menang Besar Jika PN, PH Tak Buat Perubahan

Institusi Perundangan : Tidak boleh ada keistimewaan antara ahli politik dengan rakyat

UMNO kalah teruk, Zahid punca

Tun Mahathir beri bayangan sertai PUTRA

Katanya lagi, pihak pendakwaan tidak membantah penangguhan itu.

Timbalan Pendakwa Raya, Abdul Malik Ayob mengesahkan, pihak pendakwaan telah menerima surat representasi dan mengesahkan

diarahkan untuk tidak membantah penangguhan itu.

Hakim kemudian bertanya kepada Abdul Malik berapa lama masa yang diperlukan untuk mengkaji dan memutuskan representasi.

Abdul Malik menjawab,
pihaknya memerlukan masa lanjut kerana permohonan itu turut dikepilkan surat daripada Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki bertarikh 20 Februari lalu yang menyatakan agensi itu menjalankan siasatan lanjut berhubung bukti baharu dikemukakan oleh pembelaan.

Azam berkata, pihaknya tidak menerima maklumat berhubung siasatan lanjut SPRM, bagaimanapun mereka memerlukan keputusan siasatan berkenaan untuk membuat keputusan terhadap permohonan representasi itu.

Hakim Collin kemudian membenarkan penangguhan itu.

Timbalan Perdana Menteri Datuk Seri Dr Ahmad Zahid Hamidi hadir di Kompleks Mahkamah Kuala Lumpur untuk perbicaraan di peringkat pembelaan bagi 47 pertuduhan rasuah, pengubahan wang haram dan pecah amanah yang dihadapinya.

📸 Nordiana Barka | BERNAMA
pic.twitter.com/QEQxki7cGO

— BERNAMA (@bernamadotcom)
April 10, 2023

Beliau menetapkan 1 Ogos ini untuk pihak-pihak memaklumkan kepada mahkamah mengenai keputusan representasi itu.

Ahmad Zahid berdepan 47 pertuduhan membabitkan 12 pertuduhan pecah amanah, lapan pertuduhan rasuah dan 27 pertuduhan pengubahan wang haram, membabitkan puluhan juta ringgit milik Yayasan Akalbudi, sebuah yayasan kebajikan yang ditubuhkannya.


Azlan Man didakwa buat tuntutan palsu bernilai RM1.18 Juta

0

BANGI, Isnin – Bekas Menteri Besar Perlis, Datuk Seri Azlan Man mengaku tidak bersalah atas lima pertuduhan membuat tuntutan palsu berjumlah lebih RM1.18 juta yang dilakukan pada tahun 2013 hingga 2017.

Azlan membuat pengakuan itu selepas kesemua pertuduhan dibacakan jurubahasa di hadapan Hakim Norsalha Hamzah di Mahkamah Sesyen Kangar, Perlis hari ini.

Berdasarkan kelima-lima pertuduhan, Azlan sebagai ejen kerajaan negeri Perlis iaitu Menteri Besar didakwa menggunakan beberapa dokumen mengandungi butiran palsu bagi membuat tuntutan kemudahan Cuti Seberang Laut ke London, United Kingdom sedangkan tidak ada perjalanan seperti yang dituntut tersebut.

Bagi pertuduhan pertama bekas Menteri Besar Perlis itu didakwa mengemukakan Invois Sri Kedawang Travel & Tours (W) Sdn. Bhd., bertarikh 11 Disember 2023 yang mengandungi tuntutan berjumlah RM230,230 melibatkan perjalanan pada tarikh 20 Disember 2013 hingga 2 Januari 2014.

Artikel berkaitan

Agong zahir ucapan Selamat Hari Polis ke-216, hargai pengorbanan warga PDRM

Kerajaan perlu wujudkan sistem data raya bekalan sayur negara

Kerana Musang King – jangan aniaya Orang Asli, bincang sebelum halau

Polis rekod keterangan Sanusi, Guan Eng, Abdul Hadi berhubung isu 3R

Rohana pulangkan wang AS$10 juta, aset 1MDB

Selain itu, bagi pertuduhan kedua dan ketiga, tertuduh didakwa mengemukakan sebut harga tiket penerbangan pergi balik ke London dan hotel penginapan, Pesanan Kerajaan Negeri Perlis dan invois dari agensi pelancongan sama yang mengandungi tuntutan berjumlah RM216,260 dan RM241,295.40, masing-masing melibatkan tarikh 17 hingga 26 Disember 2014 serta 18 hingga 29 Disember 2015.

Bagi pertuduhan keempat, Azlan didakwa mengemukakan sebut harga tiket penerbangan pergi balik ke London dan hotel penginapan, Pesanan Kerajaan Negeri Perlis (borang AM 75E) dan Invois Aidil Travel & Tours Sdn. Bhd., bertarikh 29 Disember 2016 melibatkan tuntutan sebanyak RM253,195.40 bagi tarikh 23 Disember 2016 hingga 1 Januari 2017.

Pertuduhan kelima pula melibatkan dakwaan terhadap ahli politik itu yang mengemukakan sebut harga tiket penerbangan pergi balik ke London dan hotel penginapan, Pesanan Pembelian Kerajaan Negeri Perlis (borang AM 75-Pin.1/2007) dan Invois Aidil Travel & Tours Sdn. Bhd., bertarikh 30 November 2017 bagi perjalanan pada tarikh 23 hingga 30 November tahun berkenaan berjumlah RM244,079.30.

Kesemua pertuduhan dilakukan mengikut Seksyen 18 Akta Suruhanjaya Pencegahan Rasuah Malaysia 2009 (Akta 694) yang boleh dihukum di bawah Seksyen 24(2) Akta yang sama.

Seksyen itu memperuntukkan hukuman penjara sehingga 20 tahun dan denda minimum lima kali ganda jumlah atau nilai butir matan yang palsu jika berbentuk wang atau RM10,000, mengikut mana lebih tinggi.

Pendakwaan dikendalikan Timbalan Pengarah Bahagian Perundangan dan Pendakwaan SPRM, Ahmad Akram Gharib manakala tertuduh diwakili peguam, Burhanudeen Abdul Wahid.

Hakim menetapkan jaminan sebanyak RM50,000 dengan seorang penjamin dan pasport diserahkan kepada mahkamah sehingga kes selesai.

Mahkamah kemudiannya menetapkan 12 Mei 2023 sebagai tarikh sebutan semula kes.


Jemaah umrah disediakan pengangkutan percuma di Jeddah

0

BANGI, Isnin – General Syndicate of Cars (GSC) menyediakan perkhidmatan pengangkutan awam secara percuma di Lapangan Terbang Antarabangsa Raja Abdulaziz (KAIA) di Jeddah, Arab Saudi.

Sehubungan itu, jemaah perlu terlebih dulu menerima pas masuk bas yang akan membawa mereka ke tempat letak kereta Kudai dan kemudiannya ke Masjidil Haram di Makkah.

Ketua Pengarah GSC, Osama Samkari berkata, jumlah perjalanan sepanjang Ramadan mencecah 13 kekerapan berturut-turut dari lapangan terbang ke Masjidil Haram yang dibuat setiap hari dan setiap masa dari jam 10 pagi hingga 10 malam.

Terdapat juga 12 perjalanan berlepas dari Makkah yang bermula dari jam 11 pagi hingga 11 malam.

Artikel berkaitan

Juruterbang enggan bawa Presiden Israel ke London

Menteri Luar Sweden kesal dengan tindakan berulang pembakaran Al-Quran

Indonesia, India Hantar Bantuan Ke Afghanistan

20 jemaah umrah maut dalam kemalangan ke Kota Mekah

Palestin serang balas tentera Israel

Osama mengesahkan bilangan perjalanan dalam tempoh 10 hari terakhir Ramadan akan ditambah, selain meminda masa berlepas perjalanan bas seiring peningkatan ketara jumlah penerbangan yang tiba di lapangan terbang dan masa solat Tahajjud.

Bas akan mula bertolak dari lapangan terbang pada jam 3 petang hingga 3 pagi manakala perjalanan berlepas dari Makkah akan bermula dari jam 4 petang hingga 4 pagi.

Perkhidmatan itu bagi membolehkan jemaah bergerak dengan pengangkutan awam ke Masjidil Haram dan mengurangkan kesesakan serta kepadatan di kawasan pusat.

Ia akan memudahkan jemaah melaksanakan ibadah dengan selesa dan lancar dengan pelbagai pilihan.


Lembaga Disiplin UMNO panggil Jamal

0

BANGI, Isnin –  Ketua Bahagian UMNO Sungai Besar, Datuk Seri Jamal Md Yunus dipanggil Lembaga Disiplin berhubung dengan dakwaan sogokan kepada perwakilan pada pemilihan parti itu, 18 Mac lalu.

Surat pemakluman yang memanggil Jamal untuk hadir itu ditandatangani Pengerusi Lembaga Disiplin UMNO, Datuk Mohd Hafarizam Harun pada 7 April lalu.

Isi kandungan surat berkenaan menyatakan bahawa Jamal dipanggil kerana didakwa melanggar peruntukan Perlembagaan UMNO dan Tataetika Ahli UMNO yang boleh dikenakan hukuman di bawah Fasal 20.9.

“Bahawa Datuk Seri pada 17 Mac 2023, jam lebih kurang 6.15 petang sudah melakukan perbuatan rasuah dan sogokan politik dengan memberikan wang sebanyak RM1,000 kepada penama (12 perwakilan) dari Cawangan UMNO Parit Sungai Haji Dorani, Parit 3 Jalan Lama, Sungai Limau, Simpang Tiga Loji dan Pekan Pasir Panjang.

Artikel berkaitan

KDN tetapkan klasifikasi filem 2023 berkuat kuasa hari ini

JPN, SPRM tumpas sindiket seludup pendatang tanpa izin Filipina melalui jalan udara

Bajet 2023 akan dibentangkan semula pada 24 Februari

KPM rangka pelan pemulihan pelajar keciciran

UMNO wajar jelaskan dasar parti kepada ahli – Penganalisis

“Yang menjadi perwakilan UMNO Bahagian Sungai Besar melalui ejen Datuk Seri untuk memilih Datuk Seri sebagai Ketua Bahagian UMNO Sungai Besar pada pemilihan parti bagi sesi 2023-2026,” menurut kandungan surat berkenaan.

Sementara itu, pihak media yang cuba menghubungi Jamal masih belum memberi sebarang pernyataan balas lagi.

UMNO selesai mengadakan pemilihan parti pada 18 Mac lalu.

Difahamkan, ketika ini, Lembaga Disiplin masih menjalankan siasatan selain memanggil beberapa individu dan pemimpin UMNO yang terkait dengan aduan salah laku ketika pemilihan parti bulan lalu.


Pengampunan diraja: UMNO masih perlukan Najib

0

BANGI, Isnin – UMNO masih memerlukan Datuk Seri Najib Razak untuk mengembalikan sokongan ahli kepada parti keramat orang Melayu itu.

Pensyarah Pengajian Sains Pentadbiran dan Pengajian Polisi UiTM,
Mujibu Abd Muis berkata, disebabkan itu, UMNO membuat keputusan untuk memohon pengampunan diraja terhadap bekas Perdana Menteri tersebut yang kini menjalani hukuman penjara.

“Ya sudah tentu, kita lihat bagaimana faktor bossku itu menjadi pemangkin pada sokongan mendadak Barisan Nasional dalam siri Pilihan Raya Kecil (PRK) dan Pilihan Raya Negeri (PRN) khususnya di Johor dan Melaka dan faktor Najib juga bila dihantar ke penjara menjadi penyebab juga UMNO itu merudum.

“Jadi kita kena akuilah Najib diperlukan dalam konteks politik UMNO dan dalam keadaan dia masih dalam penjara pun, ahli-ahli UMNO mengakui suara dari penjara ini tidak boleh dinafikan, jadi saya rasa Najib masih relevan for UMNO politik,” katanya.

Artikel berkaitan

3 Beranak Ditemukan Lemas, Saling Berpelukan Dalam Kereta

3 Ahli Bersatu Dipecat Akibat Bertanding Bebas

Vape musnahkan generasi tahfiz, pondok

Tiada gelombang hijau di PRN enam negeri

Polis siasat isu kalimah Allah dibangkitkan dalam kempen

Jelasnya, kenyataan itu juga dikuatkan lagi dengan luahan daripada Naib Presiden UMNO, Datuk Seri Wan Rosdy Wan Ismail
yang memberikan keyakinan untuk terus memberi sokongan kepada Najib walaupun keputusan mahkamah baru-baru ini tidak memihak kepada beliau.

Malah, Pemuda UMNO juga mendesak kerajaan mewujudkan Suruhanjaya Siasatan Diraja (RCI) terhadap Najib bagi memastikan keadilan dapat dilaksanakan dan dijalankan sebaik mungkin terhadap kes tersebut.

“Walaupun pada ketika UMNO sudah selesai melakukan pemilihan, kenyataan-kenyataan macam Naib Presiden, Datuk Wan Rosdy dan suara-suara daripada pemuda sendiri, saya rasa apakah ini bakal mengundang keresahan kepada kem yang menguasai UMNO terutamanya Zahid Hamidi

“Dalam hal ini, ia bukan sahaja menenangkan UMNO tetapi hubungan UMNO dan Pakatan Harapan itu dalam konteks mereka sebagai kerajaan campuran,” katanya.


Pengampunan Najib, UMNO tidak boleh failkan permohonan

0

BANGI, Isnin –
Tindakan Majlis Kerja Tertinggi (MKT) UMNO memfailkan permohonan pengampunan bagi pihak Datuk Seri Najib Razak dikatakan tidak boleh dilakukan oleh pihak ketiga.

Peguam, Mohamed Haniff Khatri Abdulla berkata, petisyen pengampunan itu hanya boleh dilakukan oleh Najib, ahli keluarga atau peguam yang dilantik oleh bekas Perdana Menteri itu dan Jabatan Penjara mengikut Peraturan 113 dan Peraturan-Peraturan Penjara 2000.

“Begitu juga orang ramai yang ingin membantah permohonan Najib untuk mendapatkan pengampunan dengan petisyen maya yang ada, individu yang menaja itu boleh memajukan bantahan berkenaan kepada permohonan.

“Tiada isu untuk berbuat demikian tetapi mereka dengan sendirinya tidak boleh membuat permohonan, sebaliknya memajukan sokongan terhadap permohonan Najib,” katanya.

Artikel berkaitan

NGO Melayu Diketepikan, Hua Zong Lebih Istimewa Diutamakan?

Permohonan permit jual mercun dijangka meningkat

Dakwaan kes Menteri buat kecoh di KLIA disiasat rapi -PM

Kes pinda laporan audit: 3 Mac, tarikh bela diri atau bebas Najib & Arul Kanda

Badan kehakiman jadi sasaran beberapa pihak capai objektif niat jahat mereka

Namun, UMNO boleh memfailkan surat, petisyen atau kenyataan sokongan ditandatangani ahli-ahli parti kepada Yang di-Pertuan Agong untuk menyokong permohonan Najib.

Terdahulu, Setiausaha Agung UMNO, Datuk Asyraf Wajdi Dusuki dilaporkan berkata, MKT UMNO menerima memorandum daripada 191 bahagian untuk membela bekas Presiden itu yang disifatkan mempunyai banyak jasa kepada rakyat dan negara.

MKT UMNO juga sebulat suara bersetuju memohon menghadap bagi mempersembahkan warkah rayuan kepada Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah berserta memorandum ditandatangani oleh seluruh kepemimpinan UMNO dari 191 bahagian.


Polis siasat Hadi dakwa orang bukan Islam punca rasuah

0

BANGI, Isnin – Kementerian Dalam Negeri (KDN) mengesahkan Polis Diraja Malaysia (PDRM) serta Suruhanjaya Komunikasi dan Multimedia Malaysia (MCMC) membuka kertas siasatan berhubung kenyataan berbaur perkauman, membabitkan dua wakil rakyat Perikatan Nasional (PN).

Menteri Dalam Negeri, Datuk Seri Saifuddin Nasution Ismail berkata, kertas siasatan itu dibuka ke atas Ahli Parlimen Marang, Tan Sri Abdul Hadi Awang serta Ahli Parlimen Permatang Pauh, Muhammad Fawwaz Mohamad Jan.

“(Ia) berhubung kenyataan dikeluarkan (Ahli Parlimen) Permatang Pauh (Muhammad Fawwaz) yang dilaporkan membuat fitnah ke atas orang bukan Islam dan kenyataan dilaporkan (Ahli Parlimen) Marang (Abdul Hadi) berkenaan golongan bukan Islam dan bukan Bumiputera adalah punca gejala rasuah di Malaysia.

“Memandangkan kedua-dua kes masih dalam tindakan PDRM, saya tidak berhasrat mengulas lanjut untuk tidak mengganggu siasatan sedang dilaksanakan,” katanya.

Artikel berkaitan

DAP dambakan sokongan orang Melayu demi kepentingan survival politik

Saya sedia disiasat bila-bila masa – Ahmad Zahid

Buat hantaran sensitiviti kaum, pemilik Crackhouse didenda RM8,000

Kerajaan anjur sesi libat urus tambah baik SOSMA

Khairy akui sertai kerajaan bukan jalan mudah jadi PM

Saifuddin menambah, Abdul Hadi disiasat kerana mendakwa golongan bukan Islam dan bukan Bumiputera adalah punca gejala rasuah di Malaysia manakala Muhammad Fawwaz pula didakwa memfitnah orang bukan Islam.

Katanya, siasatan ke atas Abdul Hadi yang juga Presiden PAS dan Muhammad Fawwaz yang juga Ketua Pemuda PAS Pulau Pinang dibuat mengikut Seksyen 505(C) Kanun Keseksaan.

Tambah beliau, siasatan ke atas dua wakil rakyat itu turut dibuat mengikut Seksyen 233 Akta Komunikasi dan Multimedia 1998 bagi kesalahan penggunaan tidak wajar kemudahan rangkaian atau perkhidmatan rangkaian.

Sebelum ini, Muhammad Fawwaz menerusi entri di Facebooknya dilaporkan menulis kenyataan berbaur fitnah kepada orang bukan Islam sebelum memohon maaf dan memadam kenyataan tersebut.

Sementara itu, Abdul Hadi menerusi kenyataannya pada Ogos tahun lalu mendakwa, golongan bukan Islam dan bukan Bumiputera sebagai kumpulan majoriti menjadi perosak politik sertaekonomi negara.


Surat Azalina tidak dibincang Jemaah Menteri

0

BANGI, Isnin – Jjemaah Menteri tidak pernah membincangkan surat yang dikeluarkan oleh Menteri di Jabatan Perdana Menteri (Undang-undang dan Reformasi Institusi), Datuk Seri Azalina Othman mengenai kes pelanggaran kod etika yang membabitkan Datuk Mohd Nazlan Ghazali.

Perkara ini dimaklumkan Menteri Pengangkutan, Anthony Loke ketika diminta untuk mengulas mengenai surat penjelasan Azalina berhubung kes pelanggaran kod etika hakim yang membabitkan Mohd Nazlan.

Menurut Azalina, pelanggaran itu dikenal pasti menerusi kesimpulan dikemukakan dalam Laporan Suruhanjaya Pencegahan Rasuah Malaysia (SPRM).

“Tidak pernah dibincangkan dalam Kabinet, malah mesyuarat Kabinet kali ini pun akan berlangsung Rabu ini, saya belum tahu apa akan dibincangkan lagi,” kata Anthony Loke pada sidang media di Kementerian Pengangkutan hari ini.

Artikel berkaitan

PN perlu jalin hubungan baik dengan kerajaan pusat

Relawan Muda ISMA-Yayasan Telekom kerjasama program kecemerlangan pendidikan

Zahid sahkan dua jawatan tertinggi UMNO tidak dipertandingkan

PAS ditawar sertai Kerajaan Perpaduan, Nga sifatkan cerita dongeng

Pegawai Tugas-Tugas Khas PM dilantik CEO Yadim

Baru-baru ini, media melaporkan salinan surat yang didakwa daripada Ketua Pesuruhjaya SPRM, Tan Sri Azam Baki kepada Tengku Maimun tular di media sosial.

Surat tersebut tular beberapa hari selepas Mahkamah Persekutuan menolak permohonan bekas Perdana Menteri, Datuk Seri Najib Razak untuk membuat semakan ke atas sabitan dan hukuman dikenakan terhadap bekas Presiden UMNO itu.

Pada 24 Februari lalu, pihak media melaporkan, panel tujuh Hakim Mahkamah Persekutuan yang diketuai Tengku Maimun, berkata, SPRM tidak mengikuti protokol ketika menjalankan siasatan terhadap Mohd Nazlan

Tengku Maimun dalam penghakimannya berkata, agensi penyiasat seperti SPRM perlu berunding dengan Ketua Hakim Negara sebelum memulakan siasatan terhadap hakim mahkamah atasan.

Pada Julai 2020, Mohd Nazlan yang ketika itu Hakim Mahkamah Tinggi mendapati Najib bersalah terhadap tujuh tuduhan pecah amanah, menyalahgunakan kuasa dan pengubahan wang haram dana SRC serta memerintahkan bekas Ahli Parlimen Pekan itu dipenjara selama 12 tahun serta didenda RM210 juta.


Tarikh tengok anak bulan Syawal pada 20 hari bulan

0

BANGI, Isnin – 20 April yang bersamaan dengan 29 Ramadan 1444 Hijrah adalah tarikh bagi melihat anak bulan Syawal di 29 lokasi terpilih di seluruh negara.

Perkara itu dimaklumkan Pejabat Penyimpan Mohor Besar Raja-Raja bagi menyempurnakan titah perintah yang dikeluarkan oleh Yang di-Pertuan Agong setelah diperkenankan oleh Raja-Raja Melayu.

Dalam satu kenyataan yang dikeluarkan Penyimpan Mohor Besar Raja-Raja hari ini, memaklumkan bahawa Majlis Raja-raja berseruju bahawa cara menetapkan tarikh Hari Raya Puasa adalah berdasarkan Rukyah dan Hisab.

Pada malam itu juga, Penyimpan Mohor Besar Raja-raja akan mengisytiharkan tarikh Hari Raya Puasa melalui saluran televisyen dan radio.

Artikel berkaitan

Pemborong Dan Pengeluar Manipulasi Harga Barang?

Semua Parti Ada Ruang Sama Rata Untuk Kempen – Annuar

Harga Sayur Naik Mendadak, Cap Gesa Pihak Berkuasa Siasat

Nur Jazlan desak henti keluar kenyataan retorik, jaga hubungan baik BN-PH

Jangan `tutup mata’ terhadap Syria – WHO

Sebanyak 29 lokasi dikenal pasti untuk melihat anak bulan Syawal iaitu Pontian Kecil, Johor; Kompleks Falak Al-Khawarizmi, Kampung Balik Batu, Tanjung Bidara, Melaka; Kompleks Baitul Hilal Telok Kemang, Negeri Sembilan; Bukit Melawati, Kuala Selangor; Bukit Jugra, Banting; Balai Cerap Selangor Sabak Bernam di Selangor; Pantai Pasir Panjang, Manjong di Perak; dan Pusat Falak Sheikh Tahir, Pantai Aceh, Pulau Pinang.

Lokasi lain yang turut terpilih ialah Kampung Pulau Sayak Kuala Muda, Pemandangan Indah Pulau Langkawi dan Menara Alor Setar di Kedah; Bukit Besar, Kuala Terengganu, Bukit Geliga, Kemaman, Pulau Perhentian Besut dan Balai Cerap KUSZA, Setiu di Terengganu.

Lokasi melihat anak bulan di Kelantan pula ialah Bukit Peraksi, Pasir Puteh; Bukit Kampung Tembeling, Kuala Krai dan Menara Bangunan SEDC, Kota Bharu; manakala di Sarawak ialah Pusat Falak, Miri, Teluk Bandung, Kuching dan Tanjung Batu, Bintulu.

Di Sabah ialah Balai Cerap Al-Biruni, Putatan dan Menara Universiti Malaysia Sabah; Kampus Antarabangsa Labuan; manakala di Pahang ialah Bukit Tanjong Batu, Nenasi, Gunung Berincang dan Bukit Pelindong, Kuantan.
Tiga lagi lokasi ialah Menara Kuala Lumpur, Pusat Konvensyen Antarabangsa Putrajaya dan Menara Pandang Masjid Al-Hussain, Kuala Perlis. – BERNAMA


UMNO pecat tiga ADUN Sabah

0

BANGI, Isnin – Tiga Ahli Dewan Undangan Negeri (ADUN) Sabah telah dipecat daripada UMNO iaitu ADUN Sugut, Datuk James Ratib, ADUN Tempasuk, Datuk Mohd Arsad Bistari dan ADUN Pantai Dalit, Datuk Jasnih Daya.

Ketua UMNO Sabah, Datuk Seri Bung Moktar Radin berkata, ketiga-tiga individu ini dikenakan tindakan pecat manakala seorang lagi ADUN dikenakan tindakan gantung.

“A
da tiga dikenakan tindakan pecat, Datuk James Ratib sudah diambil tindakan dipecat, Mohd Arsad dan Jasnih juga dipecat. Shahelmey digantung,” katanya.

Ketika ditanya mengenai status ADUN Tanjong Batu, Datuk Andi Muhammad Suryady Bandy pula, katanya, tiada tindakan dikenakan terhadap ADUN berkenaan.

Artikel berkaitan

Ismail Sabri pernah tolak kenderaan kalis peluru

Hajiji dapat sokongan 44 Adun, kekal teraju Sabah

Gara-gara ditipu scammer, pesara guru hilang lebih RM500,000

3,214 Hektar Tanah Rizab Melayu Perak Dimiliki Bukan Melayu

Pertemuan Anwar-Ahmad beri hasil baik kepada Kelantan

Tambah beliau, Andi Muhammad masih berada dalam barisan kepimpinan kerajaan Gabungan Rakyat Sabah (GRS) serta dilantik sebagai Pembantu Menteri Pembangunan Perindustrian dan Keusahawanan Sabah.

Terdahulu, empat ADUN UMNO termasuk James, Mohd Arsad dan Jasnih mengumumkan keluar daripada parti pada 21 Februari lalu dan menyertai Parti Gagasan Rakyat Sabah (Gagasan Rakyat).

Selain itu, ADUN Balung, Datuk Hamid Awang turut mengambil keputusan sama iaitu keluar daripada UMNO.


RM1 juta milik Armada untuk kebajikan parti

0

BANGI, Isnin – Bekas Ketua Angkatan Bersatu Anak Muda (Armada) BERSATU, Syed Saddiq Syed Abdul Rahman serta bekas Penolong Bendahari, Rafiq Hakim Razali bertindak mengeluarkan dana sebanyak RM1 juta demi kepentingan dan tanggungjawab parti itu.

Gobind Singh Deo yang merupakan peguambela Syed Saddiq yang juga Ahli Parlimen Muar berkata, perkara ini tidak boleh dipertikaikan kerana dana RM1 juta yang dikeluarkan daripada akaun CIMB ARMADA sebagai bantuan Covid-19, Ramadan, raya dan untuk kebajikan.

Perkara 4.2 Peraturan Armada menyatakan, tujuan penubuhan sayap parti itu adalah untuk menganjurkan aktiviti bagi mencapai tujuan dan matlamat BERSATU.

Objektif penubuhan parti mengikut Perkara 6.10 Perlembagaan BERSATU pula adalah termasuk memperjuangkan keadilan sosial, mengagih kekayaan negara secara adil dan saksama, membela kebajikan rakyat dan membasmi kemiskinan tanpa mengira kaum dan agama.

Artikel berkaitan

PH arah enam negeri runding dengan BN

Malaysia ambil langkah proaktif tangani Islamofobia – PM

Dewan Rakyat Dijangka Bubar Selepas Pembentangan Bajet 2023

Siti Bainun kena penjara 12 tahun

Turkiye tidak ambil hati Malaysia pilih pesawat buatan Korea

“Apabila RM1 juta dikeluarkan pada 6 Mac 2020, terdapat sejumlah RM1.8 juta tersedia dalam akaun itu antara lain memenuhi tujuan dan objektifnya.

“Pada masa itu, negara dilanda penularan wabak Covid-19 yang menyebabkan kesusahan teruk kepada rakyat seawal Januari 2020. Perintah Kawalan Pergerakan (PKP) dikuatkuasakan pada 18 Mac 2020.

“PKP membawa kepada perintah berkurung yang memberi kesan kepada kehidupan orang ramai daripada segi kesihatan dan ekonomi,” katanya ketika berhujah pada akhir kes pembelaan di hadapan Hakim Mahkamah Tinggi, Datuk Azhar Abdul Hamid hari ini.

Pada 22 Februari lalu, Syed Saddiq mula membuat belaan diri atas empat tuduhan seperti bersubahat dengan Rafiq Hakim yang diamanahkan dana RM1 juta dan melakukan pecah amanah dengan menyalahgunakan dana itu.

Azhar membuat keputusan itu selepas pendakwaan berjaya membuktikan kes prima facie terhadap Presiden MUDA tersebut.

Antara saksi yang dipanggil bagi memberikan keterangan bagi pihak Ahli Parlimen Muar itu adalah bekas pegawai khasnya, Mohamed Amshar Aziz dan Siti Nurul Hidayah selain bekas Ketua Penerangan ARMADA, Ulya Aqamag Husamudin.

Pada 27 September tahun lalu, pendakwaan menutup kes selepas 30 saksi termasuk ibu bapa Syed Saddiq sendiri, Sharifah Mahani Syed Abdul Aziz dan Syed Abdul Rahman Abdullah Asagoff selesai memberi keterangan dalam perbicaraan bermula 21 Jun tahun sama.

Selain dituduh bersubahat dengan Rafiq Hakim, Syed Saddiq, 31, juga didakwa menyalhgunakan harta untuk diri sendiri, iaitu wang yang berjumlah RM120,000 daripada akaun Maybank Isamic Berhad miliknya ke akaun ASB milikinya hasil aktiviti haram.

Gobind berkata, tiada beban diletakakn pada Syed Saddiq untuk membuktikan dirinya tidak bersalah, sebaliknya pendakwaan yag perlu menanggung perkara itu dengan membuktikan kes tertuduh melampaui keraguan munasabah sepanjang perbicaraan.

“
Walaupun mahkamah memutuskan bahawa terdapat kes prima facie terhadap tertuduh, Seksyen 182A Kanun Tatacara Jenayah (CPC) memberi mandat supaya pembuktian oleh pendakwaan dinilai semula susulan pembelaan yang dibuat.

“Dalam erti kata lain, kini menjadi tanggungjawab mahkamah untuk meneliti bukti secara menyeluruh untuk menentukan sama ada terdapat keraguan munasabah yang membawa kepada pembebasan Syed Saddiq atas semua pertuduhan,” katanya.

Hakim kemudiannya menangguhkan prosiding ke esok untuk hujahan pihak pendakwaan.


15 murid, pelajar cedera, van sekolah terbalik diseret lori balak

0

BANGI, Selasa – Seramai 15 pelajar mengalami kecederaan apabila van sekolah yang dinaiki terbalik akibat dirempuh dan diseret sejauh 19 meter oleh sebuah lori balak dalam kemalangan membabitkan lima kenderaan di simpang tiga berhadapan Ibu Pejabat Polis Daerah (IPD) Gua Musang petang semalam.
Ketua Polis Daerah Gua Musang, Supt Sik Choon Foo berkata, kemalangan itu mengakibatkan tiga murid perempuan berusia tujuh hingga 10 tahun mengalami cedera parah manakala selebihnya cedera ringan dan telah menerima rawatan di Hospital Gua Musang.
“Kanak-kanak berusia tujuh tahun mengalami patah tulang selangka sebelah kanan manakala kanak-kanak berumur lapan tahun mengalami kecederaan darah beku di dahi dan kanak-kanak berumur 10 tahun pula terkehel tulang paha kanan.
“Kemalangan terbabit dipercayai berpunca daripada sebuah kereta jenis Kia Spectra dengan cuai keluar simpang untuk membelok ke kanan sebelum dilanggar oleh sebuah treler muatan balak datang dari arah kanan,” katanya dalam kenyataan hari ini.
Beliau berkata akibat daripada pelanggaran tersebut, pemandu lori balak tidak dapat mengawal kenderaan dan masuk ke laluan bertentangan lalu bergesel dengan Perodua Myvi sebelum merempuh van Nissan Urban yang membawa pelajar sekolah terbabit sehingga terbalik.
Susulan itu, van tersebut yang dinaiki pelajar berusia tujuh hingga 17 tahun turut merempuh sebuah kereta Honda Civic yang berada di belakangnya.
“Kes disiasat di bawah Seksyen 43(1) Akta Pengangkutan Jalan 1987 kerana memandu secara tidak cermat sehingga menyebabkan kemalangan jalan raya,” katanya. – BERNAMA


Dadah bernilai RM180,000 dirampas di Pasir Mas

0

BANGI, Selasa – Kira-kira 18,000 pil yaba bernilai RM180,000 dirampas daripada dua penganggur yang dipercayai bertindak sebagai pengedar dadah di Jalan Rantau Panjang, Pasir Mas, Kelantan kelmarin.
Serbuan pada jam 4:15 pagi itu dijalankan selepas menerima maklumat risikan berkaitan aktiviti tersebut.
Ketua Polis Negeri, Datuk Muhamad Zaki Harun berkata, selepas menahan kedua-dua suspek pihaknya telah melakukan pemeriksaan ke atas sebuah motosikal jenis Honda Vario yang berada dilokasi.
Menurutnya, pemeriksaan lanjut ke atas motosikal itu membawa kepada penemuan bungkusan mengandungi dadah jenis pil yaba.
“Kami mendapati salah seorang suspek yang ditahan itu merupakan warganegara Thailand dan tidak mempunyai dokumen perjalanan sah masuk ke negara ini.
“Hasil saringan air kencing yang dilakukan ke atas kedua-dua suspek mendapati mereka penagih dan positif jenis methamphetamine,” katanya semasa sidang media di Ibu Pejabat Polis Kontinjen (IPK) Kelantan hari ini.
Muhamad Zaki memberitahu, polis tidak menolak kemungkinan dadah tersebut dibawa masuk menggunakan laluan tidak sah di kawasan sempadan Malaysia-Thailand di negeri ini.
Katanya, kedua-dua suspek masing-masing berusia 26 dan 27 tahun tersebut direman selama tujuh hari bermula semalam untuk membantu siasatan berhubung dengan rampasan dadah itu.
“Kita percaya bekalan ini untuk pasaran tempatan dan luar dari Kelantan. Jika dadah ini terlepas, ia boleh digunakan oleh seramai 18,000 orang penagih.
“Hasil semakan mendapati kedua-dua suspek tidak mempunyai rekod jenayah lampau dan siasatan lanjut sedang dijalankan untuk mengenalpasti dari mana mereka memperoleh bekalan,” ujarnya. – UTUSAN


Fadhlina sangkal dakwaan Bee Yin

0

BANGI, Selasa – Menteri Pendidikan, Fadhlina Sidek membalas kenyataan bekas Menteri Tenaga, Sains, Teknologi, Alam Sekitar dan Perubahan Iklim, Yeo Bee Yin mengenai kos pembinaan sebuah bilik darjah berjumlah sehingga RM2.6 juta ialah tidak tepat.
Fadhlina berkata, kementerian itu melaksanakan proses kerja sedia ada dalam membina dan akan mengikuti panduan yang telah ditetapkan.
“Dakwaan itu tidak tepat kerana isu yang kita nak tekankan ialah proses kerja itu, ia ada proses kerja yang harus dilalui dan skop kerja, konsultan serta piawaian tertentu yang harus dicapai pihak KPM (Kementerian Pendidikan) dalam meneruskan projek terbabit.
“Jadi kenyataan itu tidak tepat dan kami ada penjelasan justifikasi di peringkat KPM,” katanya kepada media selepas menghadiri majlis Ikrar Bebas Rasuah dan Forum Integriti di Putrajaya hari ini.
Fadhlina menjawab pertanyaan media berhubung kenyataan Bee Yin ketika perbahasan Bajet 2023 yang mendakwa kos bagi membina satu bilik darjah sama seperti kos membina sebuah banglo.
“Daripada maklumat yang diberikan oleh KPM, kos pembinaan untuk beberapa sekolah adalah Sekolah Kebangsaan Alam Megah Dua sebanyak 30 bilik darjah (RM54 juta), Sekolah Kebangsaan Paya Dusun Terengganu 24 bilik darjah (RM55 juta), Sekolah Menengah Kebangsaan Dudong Sibu Sarawak, 42 bilik darjah (RM110 juta).
“Jika kita kira dari segi purata kos pembinaan satu bilik darjah adalah antara RM1.8 juta hingga RM2.6 juta,” kata Ahli Parlimen Puchong itu di Dewan Rakyat.


Imam cedera ditikam makmum ketika solat subuh di New Jersey

0

BANGI, Selasa – Seorang imam cedera ditikam seorang lelaki ketika sedang mengimamkan solat subuh di sebuah masjid di Paterson, New Jersey, Amerika Syarikat pada Ahad lalu.
Mangsa dikenali sebagai Sayed Elnakib, 65, mengalami luka tikaman yang tidak mendatangkan maut dan dibawa ke Pusat Perubatan Universiti St. Joseph.
Jurucakap masjid, Sikander Khan berkata, serangan berlaku semasa solat Subuh apabila suspek bertindak melompat ke hadapan ketika sujud dan menikam mangsa berkali-kali.
Tambah Sikander Khan, Sayed Elnakib terpaksa menjalani pembedahan dan berada dalam keadaan stabil tetapi mengalami kerosakan hati.
“Dia masuk dan duduk agak terpencil daripada orang lain serta tidak bercakap dengan sesiapa pun.
“Kami sangat bingung dan keliru kenapa dia melakukan perkara sedemikian. Doa kami bersama imam dan keluarganya dan semoga beliau cepat sembuh,” katanya.
Menurut pendakwa raya, suspek yang dikenal pasti berusia 32 tahun itu ditangkap dan didakwa dengan cubaan membunuh tahap pertama.
Laporan berita tempatan mendedahkan suspek ditahan jemaah semasa polis tiba di Masjid Omar selepas jam 5:30 pagi.
Datuk Bandar New Jersey berkata, beliau akan memastikan keselamatan masjid agar lebih terjamin dengan bantuan polis untuk memastikan orang ramai tidak takut untuk beribadah.
Suspek yang menghadapi pertuduhan berkaitan senjata akan hadir di hadapan hakim Mahkamah Tinggi di Paterson hari ini dan jika disabitkan dengan tuduhan cubaan membunuh, dia bakal dijatuhkan hukuman maksimum 20 tahun penjara negeri New Jersey.


KPM umum sekolah cuti khas Aidilfitri pada 19 April

0

BANGI, Selasa – Kementerian Pendidikan (KPM) mengumumkan cuti khas persekolahan pada 19 April depan.

Menterinya, Fadhlina Sidek berkata, cuti itu diberikan bagi memberikan ruang kepada guru-guru dan murid-murid membuat persiapan sempena Hari Raya Aidilfitri.

“KPM umumkan bahawa pada 19 April isytihar cuti khas untuk semua warga KPM.

Artikel berkaitan

Mampukah Ijazah Menjamin Peluang Pekerjaan

Kerajaan tumbang: Sultan Johor bimbang nasib rakyat

Harga maksimum minyak masak botol kekal

Pesakit ‘LONG COVID’ Dipantau, Dirawat

Data keciciran murid dianggarkan NGO tidak tepat – KPM

“Jadi 19 April tidak akan ada sesi persekolahan,” katanya kepada media selepas menghadiri majlis ikrar bebas rasuah dan forum integriti di Putrajaya pagi tadi.

Sesi cuti persekolahan untuk Aidilfitri ditetapkan pada 20 April hingga 1 Mei depan.


Remaja lelaki Palestin maut ditembak rejim Israel

0

BANGI, Selasa – Seorang remaja lelaki Palestin maut ditembak rejim Zionisi manakala dua lagi cedera dalam insiden itu.
Kementerian Kesihatan Palestin  berkata, Mohammed Fayez Balhan , 15, terkorban selepas ditembak di kepala, dada serta perut oleh tentera rejim Zionis menggunakan peluru hidup.
Tentera Israel mendakwa pasukan mereka melancarkan operasi di Kem Aqabat Jaber, berhampiran Jericho untuk menahan suspek pengganas.
Agensi berita WAFA melaporkan, pertempuran tercetus apabila tentera rejim itu menyerbu kem berkenaan dan mengepung beberapa rumah.
Pegawai Keselamatan Palestin memberitahu, lima individu ditahan dalam serbuan terbabit.
Dalam pada itu, seorang wanita British-Israel meninggal dunia di hospital pada Isnin akibat cedera parah dalam insiden tembakan yang meragut nyawa dua anak perempuannya berusia 16 dan 20 tahun di Tebing Barat pada Jumaat lalu.
Kereta dinaiki tiga beranak itu diserang di Lembah Jordan yang juga terletaknya Jericho.
Mereka adalah penduduk Efrat iaitu penempatan haram Yahudi di Tebing Barat.


Tragedi basikal lajak: Sam Ke Ting dibebaskan

0

BANGI, Selasa – Mahkamah Rayuan hari ini melepas dan membebaskan kerani, Sam Ke Ting atas kesalahan memandu secara melulu sehingga menyebabkan kematian lapan remaja yang menunggang basikal lajak pada 2017.

Panel tiga hakim diketuai Datuk Hadhariah Syed Ismail yang bersidang bersama Datuk Hashim Hamzah dan Datuk Azman Abdullah membuat keputusan sebulat suara sekali gus mengetepikan hukuman penjara enam tahun dan denda RM6,000 oleh Mahkamah Tinggi terhadap Ke Ting.

Pada 13 April tahun lalu, Mahkamah Tinggi Johor Bahru memerintahkan kerani itu dikenakan hukuman berkenaan atas kesalahan dilakukannya pada 2017.

Artikel berkaitan

Mogok doktor kontrak bukan jalan penyelesaian – KP Kesihatan

Idris Harun dilantik semula Peguam Negara

Anak muda sepatutnya perlu digalakkan kuasai teknologi baharu, bukan `berjinak’ dengan ganja!

PH, BN setuju kekal kerusi penyandang PRU14 hadapi PRN

Belanjawan 2023, isu Batu Puteh jadi tumpuan Mesyuarat ke-15 Parlimen

Hakim, Datuk Abu Bakar Katar turut memerintahkan responden, Ke Ting, 27, menjalani hukuman penjara enam bulan lagi jika gagal membayar denda, selain hilang kelayakan memandu selama tiga tahun berkuat kuasa selepas selesai menjalani hukuman penjara.

Ia sekali gus mengetepikan keputusan Mahkamah Majistret pada 10 Oktober tahun sama yang mengekalkan keputusan untuk melepas dan membebaskan responden daripada pertuduhan berkenaan.

Abu Bakar dalam penghakimannya berkata, mahkamah bicara sebelum ini terkhilaf apabila gagal memutuskan pembelaan responden secara tidak bersumpah dan hanya bersifat penafian semata-mata.

Berdasarkan pertuduhan, Ke Ting didakwa melakukan kesalahan di Jalan Lingkaran Dalam, Johor Bahru, pada jam 3.20 pagi 18 Februari 2017.

Remaja yang maut ialah Mohamad Azrie Danish Zulkefli, 14; Muhamad Shahrul Izzwan Azzuraimie, 14; Muhammad Firdauz Danish Mohd Azhar, 16; Fauzan Halmijan, 13; Mohamad Azhar Amir, 16; Muhammad Harith Iskandar Abdullah, 14; Muhammad Shahrul Nizam Marudin, 14 dan Haizad Kasrin,16.

Tertuduh didakwa mengikut Seksyen 41 (1) APJ 1987 yang memperuntukkan hukuman penjara maksimum 10 tahun dan denda, selain lesen memandu digantung jika sabit kesalahan.


Zuraida dakwa dipecat PBM kerana kecuaian RoS

0

BANGI, Selasa – Bekas Ahli Parlimen Ampang, Datuk Zuraida Kamaruddin mendakwa, kegagalan dan kecuaian Jabatan Pendaftaran Pertubuhan (RoS) yang membenarkan Parti Bangsa Malaysia (PBM) memecat beliau daripada parti itu secara langsung mengakibatkan kerosakan teruk kepada imej serta kerjaya politik beliau.
Melalui afidavit sokongan permohonan semakan kehakiman terhadap RoS, Zuraida mendakwa, kegagalan dan kecuaian RoS mengakibatkan beliau dipecat secara tidak berperlembagaan.
Bekas Naib Presiden Parti Keadilan Rakyat (PKR) itu berkata, pemecatan tersebut tidak sah dan percaya RoS sebagai responden mendaftarkan beliau sebagai Presiden PBM selepas menerima surat pada 27 Oktober tahun lalu.
Tambah beliau, tiada keperluan bagi PBM untuk mematuhi Fasal 14 di bawah perlembagaannya bagi memecat beliau apabila Datuk Larry Sng Wei Shien dikekalkan sebagai Presiden parti.
“Saya ingin menegaskan bahawa setelah responden (RoS) menerima surat itu, saya berada di bawah kepercayaan bahawa saya adalah Presiden PBM yang sah dan responden sudah kemas kini senarai ahli jawatankuasa PBM yang berada dalam simpanannya.

“Saya seterusnya menyatakan bahawa RoS tidak pernah memberi sebarang maklum balas kepada saya atau PBM setelah menerima surat bahawa akan mengekalkan Larry Sng sebagai Presiden mengikut senarai terbabit dalam simpanan responden,” katanya.
Zuraida menegaskan, berdasarkan rekod dalam simpanan responden, Larry Sng masih dikekalkan sebagai Presiden PBM.
“Saya dinasihati oleh peguam dan sesungguhnya percaya bahawa saya adalah pihak yang terjejas. Saya percaya bahawa kecuaian responden untuk tidak mengiktiraf dan mendaftar saya sebagai Presiden PBM dalam senarai ahli jawatankuasa PBM yang berada dalam simpanannya setelah menerima surat adalah tidak sah dan tidak wajar,” katanya.
Afidavit sokongan beliau difailkan firma guamannya, Tetuan Ashmeer Ashrof pada 24 Mac lalu.
Zuraida berkata, pada Persidangan Agung PBM, 1 Oktober 2022, Larry Sng sebagai Presiden PBM ketika itu bersetuju ada transisi atau perubahan untuk melantik beliau yang juga bekas Menteri Perusahaan Perladangan dan Komoditi sebagai Presiden PBM kerana parti tersebut memerlukan tokoh lebih besar bagi membawa perubahan positif dalam parti.
Menurutnya, ada persetujuan untuk melantiknya sebagai Presiden PBM atas cadangan Ahli Majlis Tertinggi (AMT) parti, Dr Daroyah Alwi ketika mesyuarat ahli majlis berkenaan pada 7 Oktober tahun yang sama.
Ujar beliau, RoS dimaklumkan oleh PBM berkenaan pelantikannya sebagai Presiden PBM berkuat kuasa 7 Oktober 2022 melalui surat PBM bertarikh 15 Oktober 2022 diterima responden pada 27 Oktober lalu.
“Saya adalah Presiden PBM yang dilantik secara sah menurut peruntukan di bawah Perlembagaan PBM. Saya seterusnya menyatakan bahawa menurut Bab VI Fasal 17 (i) dalam Perlembagaan PBM, ia secara jelas menyatakan bahawa PBM hanya mempunyai seorang presiden.
“Ahli PBM bertindak atas kepercayaan bahawa saya adalah Presiden PBM yang sah dilantik menurut peruntukan di bawah Perlembagaan PBM.
“Saya menerima surat daripada PBM bertarikh 19 Disember 2022, yang mana Larry yang mengisytiharkan dirinya sebagai Presiden sudah menggantungkan keahlian saya menggunakan kuasa Presiden di bawah Bab XIII, Fasal 60 (iii) dalam Perlembagaan PBM,” jelasnya.
Zuraida memberitahu, beliau mengambil pendirian untuk tidak menjawab surat itu kerana tidak menganggap tindakan Larry Sng adalah sah kerana peruntukan yang digunakan untuk menggantung keahlian beliau berkait dengan kuasa Presiden sedangkan Larry bukan lagi Presiden PBM.
Kata Zuraida, beliau dimaklumkan melalui laporan media pada 27 Disember 2022 mengenai pemecatannya daripada PBM dan tidak pernah menerima notis atau surat pemecatan tersebut daripada parti. – SINAR HARIAN


100 termasuk kanak-kanak terkorban dalam serangan udara di Myanmar

0

BANGI, Rabu – Sekurang-kurangnya 100 orang awam termasuk beberapa kanak-kanak terbunuh dalam serangan udara tentera di Myanmar pada pagi semalam.

Lapor
BBC Burma
, pasukan yang dikerahkan oleh junta tentera Myanmar yang memerintah melancarkan roket ke perbandaran Pazigyi di wilayah Sagaing.

Over 100 people,including children were killed after airstrikes by Myanmar’s military on Tuesday.The people were attending a ceremony held by opponents of army rule, said a witness.
#Myanmar

#MyanmarMilitary

pic.twitter.com/UcUFWoBazx

— Fast Mail (@fastmailnews)
April 12, 2023

Roket itu dilancarkan ketika upacara pembukaan pejabat baharu Angkatan Pertahanan Rakyat anti-junta yang diadakan di kawasan berkenaan.

Artikel berkaitan

Warga Indonesia mangsa kerja palsu di Vietnam dihantar pulang

PUM cadang OIC tubuh pasukan khas tentang Islamofobia

Pemaksaaan Terlibat Seks, Pemerdagangan Gadis Muda Ahli Gereja Filipina

Iran, Syria Setuju Wujudkan Bank Di Zon Ekonomi Khas

Maut, 7 pelancong ditimpa Cenuram runtuh di Brazil

Ketua Hak Asasi Manusia Pertubuhan Bangsa-Bangsa Bersatu (PBB), Volker Turk berasa kesal dengan serangan yang mengorbankan ramai mangsa antaranya pelajar sekolah.

Setiausaha Agung PBB, Antonio Guterres mengutuk sekeras-kerasnya serangan oleh Angkatan Bersenjata Myanmar itu dan menggesa mereka untuk bertanggungjawab.

Up to 100 people, including several children, killed in Myanmar airstrike on rebel held area — biggest strike since the military takeover in 2021
pic.twitter.com/t2R2xqPVRB

— Shiv Aroor (@ShivAroor)
April 12, 2023

Guterres mengulangi gesaan supaya pihak tentera menamatkan kempen keganasan terhadap penduduk Myanmar di seluruh negara.

Sementara itu, junta tentera Myanmar mengesahkan serangan udara yang membedil kampung berkenaan.

Katanya, mereka menyerang tempat berkenaan kerana terdapat upacara pembukaan pejabat Pasukan Pertahanan Rakyat.


Bekas MB Perlis hadapi 5 pertuduhan ubah wang haram RM1.06 juta

0

BANGI, Rabu – Bekas Menteri Besar Perlis, Datuk Seri Azlan Man dihadapkan ke mahkamah untuk kali kedua dalam tempoh tiga hari apabila didakwa di Mahkamah Sesyen hari ini terhadap lima tuduhan pengubahan wang haram RM1.06 juta.

Azlan, 64, bagaimanapun mengaku tidak bersalah sejurus pertuduhan dibacakan di hadapan Hakim, Azura Alwi.

“Faham (pertuduhan) dan tidak (bersalah),” katanya.

Mengikut pertuduhan, Azlan menerima hasil aktiviti haram iaitu wang RM208,339.9, RM196,651, RM224,404.4, RM222,811.95 dan RM207,468 daripada Sri Kedawang Travel & Tours (W) Sdn Bhd, Aidil Travel & Tours Sdn. Bhd., dan Abdul Rahim Halim yang mewakili syarikat Aidil Travel menerusi wang tunai dan empat cek yang dimasukkan ke akaun Maybank serta CIMB milik tertuduh.

Artikel berkaitan

Lawatan PM : hubungan Malaysia-Amerika punca Arab Saudi jauhkan diri?

PAS mohon ketepikan saman Mujahid isu sokong LGBT

KPDN Kedah ambil tindakan peniaga jual gula bersyarat

Ribut petir, hujan dijangka berlaku tiga hari di seluruh negara – MetMalaysia

UPIN IPIN meninggal?

Kesalahan itu dilakukan di Maybank cawangan Jalan Tuanku Abdul Rahman, CIMB Bank cawangan Putrajaya, Kementerian Kewangan, Persiaran Perdana, Presint 2 dan Hotel Sheraton Imperial Kuala Lumpur, Jalan Sultan Ismail, Chow Kit antara antara 19 Februari 2014 dan Disember 2017.

Pendakwaan mengikut Seksyen 4(1)(b) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 (Akta 613) yang boleh dihukum mengikut Seksyen 4(1) akta sama.

Ia memperuntukkan hukuman penjara maksimum 15 tahun dan denda tidak kurang lima kali ganda jumlah atau nilai hasil daripada aktiviti haram pada masa kesalahan itu dilakukan atau RM5 juta yang mana yang lebih tinggi jika disabitkan kesalahan.

Susulan pengakuan tidak bersalah itu, Timbalan Pendakwa Raya, Ahmad Akram Gharib menawarkan jaminan RM50,000 dengan seorang penjamin terhadap tertuduh.

“Kesalahan dipertuduhkan dalam kategori tidak boleh dijamin dan ada undang-undang yang mengikatnya mengikut Seksyen 388 Kanun Tatacara Jenayah (APC), namun kita tidak membantah jika hakim melaksanakan kuasa budi bicara melepaskan tertuduh dengan jaminan.

“Saya tak mohon syarat tambahan pasport kerana tertuduh dituduh di Mahkamah Sesyen Kangar pada Isnin lalu dan memerintahkan pasport disimpan selamat oleh mahkamah berkenaan.

“Tarikh sebutan akan datang pihak-pihak (pendakwaan dan pembelaan) bersetuju pada 9 Jun ini. Saya mohon kes di Kangar dipindahkan ke Kuala Lumpur untuk sebutan kes dan pada tarikh itu minta dibicarakan di sini,” katanya.

Peguam bela Azlan, Burhanudeen Abdul Wahid tidak membantah cadangan jaminan dibuat pendakwaan.

“Kami sudah berbincang dengan pendakwaan sebelum perbicaraan pagi ini dan bersetuju cadangan jaminan RM50,000.

“Jumlah berkenaan adalah sama seperti jaminan di Mahkamah Sesyen Kangar,” katanya.

Hakim kemudian membenarkan jaminan seperti ditawarkan pendakwaan dan menetapkan 9 Jun ini untuk sebutan semula kes.

Kelmarin, Azlan didakwa di Mahkamah Sesyen Kangar atas lima pertuduhan membuat tuntutan palsu perjalanan ke luar negara berjumlah RM1.185 juta dari 2013 hingga 2017 ketika mentadbir Perlis.

Azlan menjadi Ahli Dewan Undangan Negeri (ADUN) Pauh pada 2013 hingga 2018 dan memenangi kerusi DUN Bintong dari 2018 hingga tahun lalu, sebelum tewas pada Pilihan Raya Umum ke-15 (PRU15).

Menteri Besar Perlis dari 2013 ke 2022 itu juga gagal mempertahankan jawatan Ketua UMNO Bahagian Kangar pada pemilihan parti baru-baru ini. – BERITAHARIAN


Malapetaka kepada Anwar jika Najib, Ahmad Zahid bebas

0

BANGI, Rabu – Jika Datuk Seri Najib Razak diberi pengampunan diraja dan 47 pertuduhan ke atas Datuk Seri Ahmad Zahid Hamidi digugurkan, maka kesan dua hal besar ini adalah suatu malapetaka kepada kerajaan pimpinan Perdana Menteri, Datuk Seri Anwar Ibrahim.

Malah,
Pakatan Harapan (PH) dan Parti Keadilan Rakyat (PKR) akan rebah tersungkur bersama-sama Barisan Nasional (BN).

Demikian kebimbangan Ahli Parlimen Pasir Gudang, Hassan Abdul Karim susulan permohonan pengampunan Najib dan penangguhan kes Ahmad Zahid di Mahkamah Tinggi Kuala Lumpur baru-baru ini.

Menurutnya, perkembangan yang berlaku itu amat menyeramkan dan membimbangkan.

Artikel berkaitan

Bolehkah Individu Ada Kes Mahkamah Jadi TPM? – TUN M

PAS tak boikot Dominic, cuma kekurangan ahli

Konsep Madani hasil pengalaman, perjuangan panjang Anwar

Kes Crack House Comedy Club : Amira sudah diberitahu elak sensitiviti agama

Kerajaan perluas bantuan e-dompet mahasiswa

“Nampaknya peranan Peguam Negara berada di kedua-dua gelanggang. Pertama, Peguam Negara mengambil posisi dalam pengampunan Najib di bawah Perkara 42(5) Perlembagaan Persekutuan bahawa Lembaga Pengampunan yang dipengerusikan oleh Yang di-Pertuan Agong hendaklah dianggotai sama oleh Peguam Negara.

“Seterusnya, melalui Perkara 42(9) menyatakan bahawa Lembaga Pengampunan hendaklah menimbangkan apa-apa pendapat bertulis yang mungkin telah dikemukakan oleh Peguam Negara.

“Di bawah Perkara 42 Perlembagaan Persekutuan telah disebut dengan jelas bahawa takrif kuasa yang ada pada Yang di-Pertuan Agong tertakluk di bawah Perkara 42(4)(b) bahawa kuasa Agong dijalankan mengikut nasihat Lembaga Pengampunan yang ditubuhkan mengikut Fasal (5) Perkara 42,” katanya menerusi kenyataan di Facebook pada Selasa.

Tambahnya, kuasa Peguam Negara untuk menggugurkan 47 pertuduhan ke atas Ahmad Zahid hampir mutlak di bawah Perkara 145(3) Perlembagaan Persekutuan.

Beliau berkata, ia berbahaya dan cukup membimbangkan kepada sesiapa yang mencintai keadilan, ketelusan dan kebenaran.

Katanya lagi, kemungkinan senario yang tidak diingini akan berlaku.

Justeru, Hassan mengingatkan Anwar bahawa gabungan politik PH dan PKR akan ditolak oleh rakyat jika perkara itu berlaku.


PACU, UKM meterai MoU bangunkan bidang keilmuan

0

BANGI, Rabu –
Pusat Kecemerlangan Pendidikan Ummah (PACU) menandatangani memorandum persefahaman (MoU) bersama rakan strategik, Universiti Kebangsaan Malaysia (UKM) sebagai langkah mengukuh sinergi dalam bidang keilmuan dan penyelidikan.

Pengerusi PACU, Widad Ahmad Asnawi berkata, PACU akan mengukuhkan kerjasama dalam bidang keilmuan melalui pelbagai program disediakan sekali gus memanfaatkan penyatuan kepakaran yang dimiliki dua institusi ini.

“Kerjasama MoU dengan UKM ini kami rasakan ia adalah satu keperluan kerana kami mahu menjalankan kajian sama ada apa yang PACU lakukan ini mengikut proses yang betul.

“Selain itu, melalui kajian dalam MoU ini juga dapat membantu PACU untuk menambah baik  bidang pengurusan dan pendidikan,” katanya ketika ditemui
TV Pertiwi
selepas Majlis Iftar Amal Perdana sempena Pelancaran Projek Penyelidikan Ummah dan Majlis Menandatangani Memorandum Persefahaman (MoU) antara PACU dan UKM di Bandar Baru Bangi, Selangor semalam.

Artikel berkaitan

Haramkan sumbangan dari luar negara – Tengku Razaleigh

Belanjawan 2023: Vape, rokok elektronik akan dicukai

PAS Selangor intai kerusi dimenangi pada PRU12

Kenapa PAS Perlu Bertanding Di Sarawak? – PBB

Batalkan PSI, Oh sedia tarik diri bertanding

Menurut Widad, pihaknya juga menyediakan platform untuk latihan industri dan membuka ruang kepada para siswazah UKM  mempelajari kemahiran-kemahiran seperti kesukarelawanan, penulisan iklan dan pemasaran digital bagi meningkatkan tahap kebolehpasaran mereka.

Tambah beliau, PACU turut mensasarkan dana keseluruhan projek sebanyak RM500,000 bagi Projek Penyelidikan Ummah sepanjang tahun 2023 yang akan memfokuskan pembangunan dan penyelidikan pendidikan berunsur Islam kepada anak bangsa demi membentuk suasana harmoni.

Sementara itu, Timbalan Naib Canselor, Hal Ehwal Penyelidikan dan Inovasi UKM, Prof. Datuk Dr Wan Kamal Mujani berkata, pihaknya menyambut baik dengan kerjasama yang dijalankan bersama PACU dan ia menunjukkan UKM dalam usaha untuk meluaskan rangkaiannya kepada masyarakat serta pertubuhan bukan kerajaan (NGO).

Jelas Prof Datuk Dr Wan Kamal, beliau percaya dengan kepakaran yang ada melalui Fakulti Pengajian Islam UKM dapat memberikan bantuan dan sokongan jitu kepada PACU dalam membangunkan ummah melalui projek-projek yang bakal dilaksanakan kelak.

“Disini saya melihat UKM Insya-Allah akan memberikan kepakarannya dalam perkhidmatan kepada PACU khususnya aspek kerjasama tenaga pengajar, memberi khidmat nasihat dalam aktiviti-aktiviti yang dijalankan.

“Saya juga percaya dengan kepakaran yang kita ada dengan bimbingan daripada Pensyarah Kanan, Fakulti Pengajian Islam UKM, Dr Honeydayatie Abdul Manap, saya yakin UKM dapat memberikan bantuan dan sokongan yang lebih padu untuk sama-sama kita bangunkan ummah melalui projek yang akan dijalankan oleh PACU,” tambahnya.


Pengampunan Najib: Terpulang kepada budi bicara YDPA

0

BANGI, Rabu – Kuasa untuk memberikan pengampunan kepada bekas Perdana Menteri, Datuk Seri Najib Razak adalah kuasa penuh Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, ia terpulang kepada budi bicara YDPA untuk melaksanakannya.

“Saya rasa bab itu apapun kuasa Yang Dipertuan Agong, Al-Sultan Abdullah Ri’ayatuddin Al-Mustafa Billah mengikut Perkara 42 (Perlembagaan persekutuan).

“Sekarang ini tiada prosedur perundangan, sekarang adalah budi bicara YDPA.

Artikel berkaitan

Hati-hati, jangan badal haji jadi `bedal’ haji berulang lagi

MOTAC tidak wajar letak pegawai fasih Bahasa Mandarin di KLIA

Yayasan Maghfirah Santuni Mangsa Banjir

Akaun Twitter Edisi Siasat Digantung, Telegram Masih Ada

Had usia teksi, e-hailing seluruh negara dinaikkan kepada 15 tahun

“Jadi kita tidak boleh paksa, biar YDPA yang buat keputusan kalau mahu mengkaji,” katanya selepas merasmikan laman web rasmi
malaysia-sulucase.gov.my
 di Perdana Putra hari ini.

Hadir sama Menteri Luar, Datuk Seri Dr Zambry Abdul Kadir dan Menteri Komunikasi dan Digital, Ahmad Fahmi Fadzil.

Azalina berkata demikian bagi menjawab pertanyaan media berhubung kenyataan Peguam Mohamed Haniff Khatri Abdulla bahawa UMNO tidak boleh memfailkan permohonan pengampunan bagi pihak Najib.

Mohamed Haniff berkata, Peraturan 113, Peraturan-Peraturan Penjara 2000, memperuntukkan bahawa petisyen pengampunan hanya boleh dilakukan oleh Najib, ahli keluarga atau peguam yang dilantik oleh bekas Perdana Menteri itu dan Jabatan Penjara.

Sebelum ini, Majlis Kerja Tertinggi (MKT) UMNO dalam satu kenyataan berkata, ia akan memohon pertimbangan supaya YDPA memberi pengampunan penuh kepada Najib, yang kini sedang menjalani hukuman penjara selepas didapati bersalah menyeleweng dana SRC International Sdn Bhd.

Azalina yang juga Ketua Penerangan UMNO berkata, parti itu  bertindak untuk tidak terlibat dalam perkara tersebut kerana YDPA tidak boleh dipaksa untuk menganugerahkan pengampunan kepada Najib.

“Kita (UMNO) sudah tidak terlibat,” ujarnya.


Pindaan Akta 715 diharap henti manipulasi industri teksi, e-hailing

0

BANGI, Rabu – Pindaan Akta Pengangkutan Awam Darat 2010 (Akta 715) diharap dapat menamatkan manipulasi dan penindasan dalam industri teksi serta e-hailing.

Gabungan Teksi Malaysia (GTSM) dalam kenyataan berkata, dahulu e-hailing adalah pekerjaan bagi menjana pendapatan sampingan tetapi kini telah berubah sebagai pekerjaan tetap.

Menurutnya lagi, kerajaan perlu mewujudkan
Level Playing Field
 antara teksi serta e-hailin dan mengakhiri manipulasi serta penindasan syarikat kapitalis kepada pemain industri.

Sementara itu, Rang Undang-Undang (RUU) Pengangkutan Awam Darat (Pindaan) 2023 yang baru diluluskan itu diharap tidak digunakan semata-mata untuk mengawal selia kadar bayaran penghantaran barangan dan makanan menggunakan motosikal (P-hailing).

Artikel berkaitan

Kerajaan kaji subsidi telur, ayam Jun ini

Yayasan Maghfirah sasar lebih 10,000 penerima bantuan Ramadan

Minyak masak botol juga ada subsidi RM5

PM Anwar ucap takziah atas pemergian Mother Mangalam

Zainab tuntut Rafizi mohon maaf fitnah isteri kedua Abd Latiff

Tambahnya, pindaan RUU itu akan menjamin dan mengakhiri  perbuatan tidak bertanggungjawab pihak syarikat yang selama ini manipulasi serta menindas pekerja P-hailing.


Tanah Rizab Melayu meningkat lebih 29 peratus di Selangor

0

BANGI, Rabu – Tanah rizab Melayu di Selangor
menunjukkan peningkatan lebih 29 peratus sehingga Februari lalu berbanding sebelum tahun 1948.

Setiausaha Kerajaan Negeri, Datuk Haris Kasim berkata, peningkatan dan penurunan data keluasan tanah dalam tempoh tersebut akibat kesan pembatalan serta penggantian untuk pembangunan infrastruktur.

“Kerajaan Negeri Selangor amat menitikberatkan pengurusan Tanah Rizab Melayu di Selangor yang telus dan teratur. Berdasarkan data yang direkodkan, keluasan Tanah Rizab Melayu di Selangor menunjukkan peningkatan berbanding sebelum Hari Merdeka.

“Sehingga Februari 2023, Tanah Rizab Melayu di Selangor adalah seluas 401,568.41 ekar (162,508.97 hektar), meningkat sebanyak 29.13 peratus (90,598.64269 ekar) berbanding pada tahun 1948 seluas 310,969.76731 ekar (125,845.00 hektar).

Artikel berkaitan

Tiada anak Melayu layak teraju Axiata? – PERKASA

KPM umum sekolah cuti khas Aidilfitri pada 19 April

Kementerian Pertahanan sedia 40 buah rumah percuma buat veteran ATM

Tidak logik dakwaan kebakaran Wisma Jakel disengajakan

BNM kekalkan OPR 2.75 peratus

“Sehingga kini, terdapat peningkatan dan penurunan data keluasan Tanah Rizab Melayu di Selangor dalam tempoh tersebut akibat daripada kesan pembatalan dan penggantian Tanah Rizab Melayu yang bertujuan untuk pembangunan infrastruktur awam serta pengambilan balik tanah untuk kemudahan awam seperti pembinaan lebuh raya, lapangan terbang, loji rawatan air dan sebagainya,” katanya dalam satu kenyataan hari ini.

Beliau menjelaskan perkara itu bagi
menafikan dakwaan Ahli Dewan Undangan Negeri Sijangkang, Datuk Dr Ahmad Yunus Hairi bahawa Tanah Rizab Melayu di Selangor berkurang baru-baru ini.

Jelasnya, kerajaan negeri sentiasa berusaha secara berterusan untuk mengekalkan keluasan Tanah Rizab Melayu sedia ada.

Haris menambah, pemantauan dibuat melalui pemakaian Pekeliling Pengarah Tanah dan Galian Selangor (PTGS) Bil. 7/2001 mengenai dasar serta garis panduan pembatalan dan penggantian tanah rizab Melayu.

Turut terpakai ialah Pekeliling PTGS Bil. 3/2015 mengenai garis panduan urusan pembatalan dan penggantian Tanah Rizab Melayu semasa pengambilan tanah bagi tujuan atau kemudahan awam untuk kegunaan Kerajaan Negeri dan Persekutuan di Selangor.

Semalam, media melaporkan Ahmad Yunus Hairi mendakwa kononnya keluasan Tanah Tizab Melayu di Selangor turun mendadak.